
[bookmark: bookmark24][bookmark: bookmark22][bookmark: bookmark23][bookmark: bookmark25]
1. Vispārīgas ziņas par sabiedrību
1.1. [bookmark: bookmark28][bookmark: bookmark26][bookmark: bookmark27][bookmark: bookmark29]Sabiedrības nosaukums
Sabiedrība ar ierobežotu atbildību „Līgatnes komunālserviss ” (turpmāk - Sabiedrība).

1.2. [bookmark: bookmark32][bookmark: bookmark30][bookmark: bookmark31][bookmark: bookmark33]Sabiedrības reģistrācija
Reģistrācijas datums Uzņēmumu reģistrā – 2015. gada 18. marts
Reģistrācijas datums komercreģistrā - 2015. gada 18. marts
Reģistrācijas numurs - 54103099071.

1.3. [bookmark: bookmark36][bookmark: bookmark34][bookmark: bookmark35][bookmark: bookmark37]Juridiskā adrese
Cēsu nov., Līgatnes pag., Skaļupes, "Cepurlejas", LV-4108.

1.4. Kontaktinformācija: 
Valdes locekle Līga Veitnere
Tālruņa numurs ____
e-pasts: __@__  

1.5. [bookmark: bookmark40][bookmark: bookmark38][bookmark: bookmark39][bookmark: bookmark41]Komercdarbības veidi
Sabiedrības galvenais komercdarbības veids saskaņā ar statūtiem (NACE klasifikators) - Tvaika piegāde un gaisa kondicionēšana 

Sabiedrības Statūtu kopija un Uzņēmumu reģistra datu bāzes informācija pievienota šo Noteikumu pielikumā.

1.6. [bookmark: bookmark44][bookmark: bookmark42][bookmark: bookmark43][bookmark: bookmark45]Sabiedrībā strādājošo skaits
2025. gada vidējais nodarbināto skaits Sabiedrībā - 10 strādājošie.


2. [bookmark: bookmark48]Sabiedrības pamatkapitāla palielināšanas pamats un organizācija
2.1. Publiskas personas kapitāla daļu un kapitālsabiedrību pārvaldības likuma 148. panta pirmās daļas 1. punkts nosaka, ka publiskas personas kapitālsabiedrība var kļūt par privāto kapitālsabiedrību, palielinot kapitālsabiedrības pamatkapitālu (šā likuma 149. pants), tai skaitā veicot kapitāla daļu sākotnējo izvietošanu. Atbilstoši Publiskas personas kapitāla daļu un kapitālsabiedrību pārvaldības likuma 149. panta 3) punktam kapitālsabiedrības pamatkapitālu drīkst palielināt kapitāla piesaistei, apmaksājot kapitāla daļas ar naudu.
2.2. Saskaņā ar Publiskas personas kapitāla daļu un kapitālsabiedrību pārvaldības likuma 151.panta sesto daļu atvasinātas publiskas personas augstākā lēmējinstitūcija pieņem lēmumu par kapitāla piesaisti atvasinātas publiskas personas kapitālsabiedrībai. 
2.3. Publiskas personas kapitāla daļu un kapitālsabiedrību pārvaldības likuma 148. panta otrā daļa nosaka, ka, pirms tiek pieņemts lēmums par dalībnieku piesaisti, publiskā persona veic tās līdzdalības kapitālsabiedrībā izvērtējumu atbilstoši šā likuma 7. panta noteikumiem.
2.4. Publiskas personas kapitāla daļu un kapitālsabiedrību pārvaldības likuma 154. panta pirmā daļa nosaka, ka pamatkapitāls tiek palielināts saskaņā ar Komerclikuma noteikumiem, ievērojot šā likuma nosacījumus.
2.5. Ar Cēsu novada pašvaldības domes 2026. gada 12. februāra lēmumu Nr.40 “Par privātā partnera piesaistes procesa uzsākšanu SIA “Līgatnes komunālserviss” attīstībai un konkursa nolikuma sagatavošanu” atbalstīts priekšlikums par Sabiedrības pamatkapitāla palielināšanu, piesaistot jaunu dalībnieku – privātu investoru.
Cēsu novada pašvaldības 2026. gada 12. februāra lēmums Nr.40 “Par pamatkapitāla palielināšanu ar privāta investora piesaisti Sabiedrībai ar ierobežotu atbildību “Līgatnes komunālserviss” pievienots šo Noteikumu pielikumā.
2.6. Ievērojot Publiskas personas kapitāla daļu un kapitālsabiedrību pārvaldības likuma 148. panta otrajā daļā noteikto, Cēsu novada pašvaldība ir veikusi līdzdalības izvērtējumu Sabiedrībā atbilstoši šā likuma 7. panta noteikumiem.
Cēsu novada pašvaldības līdzdalības izvērtējums pievienots šo Noteikumu pielikumā.
2.7. Ar Cēsu novada pašvaldības domes 2026. gada 28. maija lēmumu Nr. 232 “Par Cēsu novada pašvaldības līdzdalības saglabāšanu sabiedrībā ar ierobežotu atbildību “Līgatnes komunālserviss” un izsoles procedūras “Par sabiedrības ar ierobežotu atbildību “Līgatnes komunālserviss” pamatkapitāla palielināšanu ar privāta kapitāla piesaisti” uzsākšanu” ir nolemts saglabāt Cēsu novada pašvaldības līdzdalību Sabiedrībā, vienlaikus, uzdodot Cēsu novada pašvaldības priekšsēdētāja izveidotai komisijai  2 (divu) nedēļu laikā no lēmuma pieņemšanas par izsoles dokumentācijas apstiprināšanu Cēsu novada domē uzsākt izsoles procedūru “Par sabiedrības ar ierobežotu atbildību “Līgatnes komunālserviss” pamatkapitāla palielināšanu ar privāta kapitāla piesaisti”;
Cēsu novada pašvaldības domes 2026.gada 28.maija lēmums Nr.232 “Par Cēsu novada pašvaldības līdzdalības saglabāšanu sabiedrībā ar ierobežotu atbildību “Līgatnes komunālserviss” un izsoles procedūras “Par sabiedrības ar ierobežotu atbildību “Līgatnes komunālserviss” pamatkapitāla palielināšanu ar privāta kapitāla piesaisti” uzsākšanu” pievienots šo Noteikumu pielikumā.
2.8. Saskaņā ar Publiskas personas kapitāla daļu un kapitālsabiedrību pārvaldības likuma 153. pantu, kas nosaka, ka kapitālsabiedrības darbības, kas veicamas, palielinot pamatkapitālu, organizē Sabiedrības kapitāla daļu turētājs. 
2.9. Ar Cēsu novada pašvaldības domes 2026. gada 28. maija lēmumu Nr. 232 “Par Cēsu novada pašvaldības līdzdalības saglabāšanu sabiedrībā ar ierobežotu atbildību “Līgatnes komunālserviss” un izsoles procedūras “Par sabiedrības ar ierobežotu atbildību “Līgatnes komunālserviss” pamatkapitāla palielināšanu ar privāta kapitāla piesaisti” uzsākšanu”  Cēsu novada pašvaldības priekšsēdētāja izveidota komisija (turpmāk – Komisija) ir pilnvarota veikt Izsoles pretendentu reģistrāciju,  Izsoles pieteikumu pieņemšanu, izvērtēt Pretendenta/u atbilstību izsoles izslēgšanas kritērijiem, organizēt Izsoles norisi un veikt Izsoles rezultātu apkopošanu un nodošanu apstiprināšanai Cēsu novada pašvaldības domei saskaņā ar šiem Noteikumiem. Komisija ir tiesīga pieņemt lēmumu par Izsoles atzīšanu par nenotikušu vai spēkā neesošu un lemt par atkārtotas Izsoles rīkošanu, pirmajā atkārtotajā Izsolē samazinot Izsoles sākumcenu par 10 (desmit) procentiem un, ja arī tā atzīstama par nenotikušu, nākamajā atkārtotajā Izsolē vēl par 10 (desmit) procentiem no Izsoles objekta sākotnējās sākumcenas.
2.10.  Sabiedrības pamatkapitālā pirms Izsoles uzsākšanas jau ir veikti šādi Cēsu novada pašvaldības mantiskie ieguldījumi, kas ir iekļauti SIA “Interbaltija” 2026. gada 9. jūnija tirgus vērtības novērtējumā (500 000 EUR) [footnoteRef:2][footnoteRef:3]. Sabiedrības turpmākās attīstības ietvaros tiks īstenotas nākamās pamatkapitāla palielināšanas kārtas, Pašvaldībai veicot papildu stratēģiskās infrastruktūras (inženiertīklu, siltumtrašu, katlu māju vai ražošanas iekārtu) mantisko ieguldīšanu Sabiedrībā. Atbilstoši Sabiedrības līdzdalības izvērtējumam un apstiprinātajai Vidēja termiņa darbības stratēģijai 2026.–2028. gadam, Sabiedrības turpmākās attīstības ietvaros tiks īstenotas nākamās pamatkapitāla palielināšanas kārtas, Pašvaldībai Sabiedrības pamatkapitālā ieguldot šādu stratēģisko siltumapgādes infrastruktūru: i) Priekuļu apvienības siltumapgādes sistēmas (katlu mājas Dārza ielā 10, Priekuļos un Dārza ielā 1, Liepā, un inženiertīkli); ii) Pārgaujas apvienības siltumapgādes sistēmas (Stalbē); iii) Amatas apvienības siltumapgādes sistēmas (Ģikšos); iv) Vecpiebalgas pagasta papildu teritoriju siltumapgādes sistēmas (Taurenē un Dzērbenē). Ievērojot Dalībnieku līguma 8.6. punktu, Jaunajam dalībniekam (investoram) ir neatsaucams pienākums atbalstīt šādas papildu kārtas un vienlaicīgi ar Pašvaldības mantisko ieguldījumu veikt proporcionālu naudas ieguldījumu, lai nodrošinātu noteiktās dalības proporcijas (51% Jaunajam dalībniekam un 49% Pašvaldībai) saglabāšanu.   [2:  Cēsu novada pašvaldības pamatlīdzekļu - apkures katla ar apsaisti un aprīkojumu Brāļu Kaudzīšu ielā 3A un ārējo siltumtīklu Jaunpiebalgā, Jaunpiebalgas pagastā, Cēsu novadā novērtējums]  [3:  Cēsu novada pašvaldības pamatlīdzekļu - apkures katla ar apsaisti un aprīkojumu Gaismas ielā 6A un ārējo siltumtīklu Vecpiebalgā, Vecpiebalgas pagastā, Cēsu novadā novērtējumu] 

2.11. Šie Noteikumi nosaka:
2.11.1. kārtību, kādā tiek īstenota Sabiedrības pamatkapitāla palielināšana, Sabiedrībai kļūstot no publiskas kapitālsabiedrības par privātu kapitālsabiedrību; 
2.11.2. kārtību, kādā tiek organizēta un noris elektroniska Izsole par tiesībām piedalīties Sabiedrības pamatkapitāla palielināšanā;
2.11.3. kārtību, kādā Izsoles uzvarētājam tiek piešķirtas tiesības noslēgt Dalībnieku līgumu un iegūt līdzdalību Sabiedrības pamatkapitālā.

3. [bookmark: bookmark54][bookmark: bookmark55][bookmark: bookmark58][bookmark: bookmark56][bookmark: bookmark57][bookmark: bookmark59]Sabiedrības pamatkapitāls, dalībnieki, saimnieciskā darbība
3.1. Pamatkapitāls
3.1.1. Sabiedrības pamatkapitāls pirms pamatkapitāla palielināšanas - 500 000 euro.
3.1.2. Kapitāla daļu skaits  - 500 000. 
3.1.3. Vienas kapitāla daļas nominālvērtība - 1 euro.

3.2. [bookmark: bookmark62][bookmark: bookmark60][bookmark: bookmark61][bookmark: bookmark63]Dalībnieki
3.2.1. Sabiedrības dalībnieki:
	Nr. p.k.
	Dalībnieks
	Kapitāla daļu skaits
	īpatsvars pamatkapitālā (%)

	1.
	Cēsu novada pašvaldība
	500 000[footnoteRef:4] [4:  Saskaņā ar sertificēta vērtētāja SIA “Interbaltija” 2026. gada 9. jūnijā sagatavoto kapitāla daļu tirgus vērtības novērtējumu SIA “Līgatnes komunālserviss” kapitāla daļu turētāja pārstāvis ir pieņēmis lēmumu par Sabiedrības pamatkapitāla samazināšanu, aktualizējot kapitāla daļu nominālvērtību atbilstoši noteiktajai tirgus vērtībai 500 000 EUR apmērā, un pamatkapitāla samazināšanas pirmā posma dokumenti ir iesniegti Latvijas Republikas Uzņēmumu reģistrā.] 

(1-500 000)
	100


[bookmark: bookmark64][bookmark: bookmark65][bookmark: bookmark67]
3.3. [bookmark: bookmark70]Saimnieciskās darbības rādītāji
3.3.1. Sabiedrības saimnieciskās darbības galvenie rādītāji atspoguļoti Sabiedrības 2025. gada pārskatā, kas tiek pievienots šo Noteikumu pielikumā.
3.3.2. Ziņas par pamatlīdzekļiem un aktīviem, kas nav uzrādīti bilancē, bet ir Sabiedrības valdījumā;
3.3.3. Sabiedrības vidēja termiņa darbības stratēģijas projektu un aktuālās investīciju prioritātes, kas kalpo par indikatīvu pamatu turpmākai Sabiedrības attīstībai un ir aktualizējamas sadarbībā ar Jauno dalībnieku un ir pakļauta periodiskai aktualizēšanai un izmaiņām pēc pamatkapitāla palielināšanas, nodrošinot operatīvās plānošanas elastību un atbilstību faktiskajai tirgus situācijai;
3.3.4. Sabiedrības nozīmīgāko noslēgto pakalpojumu un piegādes līgumu sarakstu, kā arī spēkā esošās atļaujas un licences darbības veikšanai. 
Lai saņemtu detalizētu informāciju, kas norādīta Noteikumu 3.3.2. - 3.3.4. apakšpunktos (virtuālo vai fizisko datu istabu), ieinteresētais Izsoles pretendents nosūta Sabiedrības valdei rakstveida pieteikumu un parakstītu Konfidencialitātes līgumu (Pielikums Nr. 5). Sabiedrība 3 (trīs) darbdienu laikā pēc līguma saņemšanas nodrošina pretendentam piekļuvi pilnam datu kopumam elektroniskā formātā vai klātienē.
3.4. [bookmark: bookmark72]Vērtējums un informācijas pieejamība
3.4.1.  2026. gada 9. jūnija pēc Sabiedrības pieprasījuma neatkarīgs sertificēts vērtētājs SIA "Interbaltija" reģistrācijas Nr. 40003518352, ir sagatavojis Sabiedrības kapitāla daļu tirgus vērtības vērtējumu, nosakot Sabiedrības esošā pamatkapitāla tirgus vērtību 500 000 EUR (pieci simti tūkstoši euro) apmērā, kas ir pamats pamatkapitāla nominālvērtības aktualizēšanai atbilstoši sertificēta vērtētāja noteiktajai tirgus vērtībai pirms investora piesaistes.
Sabiedrības kapitāla daļu tirgus vērtības vērtējums ir pievienots šo Noteikumu pielikumā.
3.4.2. Sabiedrība, pamatojoties uz ieinteresētā Izsoles pretendenta iesniegumu, var lemt par papildu, detalizētas informācijas par Sabiedrības darbību, finanšu rādītājiem un attīstības plāniem izsniegšanu. Pirms detalizētas informācijas izsniegšanas, ieinteresētajam pretendentam ir pienākums parakstīt konfidencialitātes līgumu, kas pievienots šo Noteikumu pielikumā. Ja ieinteresētais Izsoles pretendents ir laikus pieprasījis papildu informāciju un noslēdzis šajā punktā minēto konfidencialitātes līgumu, Sabiedrība papildu informāciju ieinteresētajam Izsoles pretendentam sniedz 3 (trīs) darbdienu laikā, bet ne vēlāk kā 3 (trīs) darbdienas pirms Noteikumu 6.6.1.punktā norādītā Izsoles pieteikuma iesniegšanas termiņa beigām.
3.4.3. Laikā no Izsoles paziņojuma publicēšanas dienas līdz 2026. gada 27.jūlijam ieinteresētajiem Izsoles pretendentiem ir tiesības iepazīties ar Sabiedrības darbību klātienē, iepriekš noslēdzot Noteikumu pielikumā esošo konfidencialitātes līgumu un saskaņojot apmeklējuma laiku ar Sabiedrības valdes locekli Līgu Veitneri, e-pasts: ___, tālrunis____.
3.4.4. Rakstiskajam iesniegumam juridiskai personai jāpievieno pilnvara pārstāvēt juridisko personu, kurā norādīts konkrētais pilnvarojuma apjoms. Pilnvaru var neiesniegt Latvijas Republikas rezidenti, ja pārstāvību realizē personas, kuru pārstāvības tiesības izriet no likuma.
3.4.5. Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem.
3.4.6. Visiem iesniegtajiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 «Dokumentu izstrādāšanas un noformēšanas kārtība”.
3.4.7. Izsoles pretendents ir atbildīgs par iesniegtajos dokumentos uzrādīto ziņu (t.sk. adrese, telefona numurs, e-pasta adrese u.tml.) patiesumu, iesniegtajiem dokumentiem un to apjomu un Izsoles organizētājs neatbild par sekām, ja atklājas, ka uzrādītās ziņas bijušas nepatiesas vai dokumenti nepienācīgi sagatavoti un noformēti.
4. [bookmark: bookmark78][bookmark: bookmark82][bookmark: bookmark84]Dalībnieka pirmtiesības
4.1. Saskaņā ar Komerclikuma 199. panta pirmo daļu dalībniekam ir pirmtiesības 15 dienu laikā no dienas, kad pieņemts lēmums par Sabiedrības pamatkapitāla palielināšanu, iegūt jaunemitētās kapitāla daļas proporcionāli viņam piederošajām kapitāla daļām. Atbilstoši Komerclikuma 199. panta ceturtajai daļai, ja dalībnieks minētās tiesības neizmanto, jaunās kapitāla daļas drīkst iegūt trešās personas.
4.2. Ar Cēsu novada pašvaldības domes 2026. gada 28. maija lēmumu Nr. 232 “Par Cēsu novada pašvaldības līdzdalības saglabāšanu sabiedrībā ar ierobežotu atbildību “Līgatnes komunālserviss” un izsoles procedūras “Par sabiedrības ar ierobežotu atbildību “Līgatnes komunālserviss” pamatkapitāla palielināšanu ar privāta kapitāla piesaisti” uzsākšanu” Sabiedrības esošais dalībnieks ir nolēmis neizmantot Komerclikuma 199. panta pirmajā daļā noteiktās pirmtiesības uz jaunajām Sabiedrības kapitāla daļām.
4.3. Ņemot vērā pirmtiesību neizmantošanu jaunās Sabiedrības kapitāla daļas paredzēts izvietot Izsoles uzvarētājam, saskaņā ar šiem Noteikumiem, noslēgto un spēkā esošo Dalībnieku līgumu un Sabiedrības dalībnieku sapulcē apstiprinātajiem Sabiedrības pamatkapitāla palielināšanas noteikumiem.
4.4. Dalībnieku līguma paraugs (un tā tulkojums angļu valodā) pievienots Noteikumu pielikumā.

5. [bookmark: bookmark87][bookmark: bookmark88][bookmark: bookmark89][bookmark: bookmark90][bookmark: bookmark92]Sabiedrības pamatkapitāla palielināšanas nosacījumi
5.1. Sabiedrības pamatkapitāla palielināšanas mērķis ir kapitāla piesaiste, apmaksājot jaunās kapitāla daļas ar naudu.
5.2. Sabiedrības pamatkapitāls tiek palielināts ar naudas ieguldījumu. 
5.3. Līdz pamatkapitāla palielināšanai Sabiedrības pamatkapitāls ir 500 000 euro, kas sadalīts 500 000 kapitāla daļās ar vienas daļas nominālvērtību 1 euro.[footnoteRef:5] [5:  Pieņemt lēmums, iesniegtas izmaiņas, iesniegtas UR] 

5.4. Pamatkapitāls tiks palielināts par 520 409 euro, izdodot 520 409 jaunas kapitāla daļas ar vienas daļas nominālvērtību 1 euro (turpmāk arī – Jaunās kapitāla daļas). [nosacījums par uzcenojumu atkarībā no novērtējuma summas]
5.5. Pēc palielināšanas Sabiedrības pamatkapitāls būs 1 020 409,00 (viens miljons divdesmit tūkstoši četri simti deviņi euro, kas sadalīts 1 020 409 kapitāla daļās ar vienas daļas nominālvērtību 1 euro.
5.6. Pēc Izsoles rezultātu apstiprināšanas un Izsoles uzvarētāja noteikšanas, Sabiedrības valde nekavējoties sasauc ārkārtas dalībnieku sapulci, kurā dalībnieku sapulce apstiprina pamatkapitāla palielināšanas noteikumus (turpmāk arī – Pamatkapitāla palielināšanas noteikumi) šo Noteikumu un Dalībnieku līguma pielikumā esošajā redakcijā.
5.7. Izsoles uzvarētājs, kurš Izsoles rezultātā ir ieguvis tiesības piedalīties Sabiedrības pamatkapitāla palielināšanā un ar kuru ir noslēgts un spēkā stājies Dalībnieku līgums (turpmāk arī – Topošais dalībnieks), Sabiedrības dalībnieku sapulces apstiprinātajos Pamatkapitāla palielināšanas noteikumos un Dalībnieku līgumā noteiktajā termiņā un kārtībā paraksta un apmaksā Sabiedrības jaunās 520 409 kapitāla daļas.
5.8. Jaunās kapitāla daļas iegūstamas tikai pilnā apmērā. Daļēja pieteikšanās uz Jaunajām kapitāla daļām vai daļēja Jauno kapitāla daļu nominālvērtības apmaksa nav pieļaujama.
5.9. Jauno kapitāla daļu nominālvērtības apmaksa veicama Pamatkapitāla palielināšanas noteikumos un Dalībnieku līgumā noteiktajā termiņā un kārtībā. 
5.10. Sabiedrības pamatkapitāls uzskatāms par palielinātu ar dienu, kad Latvijas Republikas Uzņēmumu reģistra komercreģistrā izdarīts ieraksts par pamatkapitāla palielināšanu.
5.11.  Statūtu grozījumu un Jauno Sabiedrības Statūtu projekts kapitālsabiedrībai, kas izveidosies pamatkapitāla palielināšanas rezultātā, pievienots šo Noteikumu un Dalībnieku līguma pielikumā.
5.12.  Visi naudas līdzekļi, kurus Sabiedrība iegūst pamatkapitāla palielināšanas rezultātā no jaunā investora, ir izmantojami tikai jaunu pamatlīdzekļu iegādei un esošās kritiskās infrastruktūras (t.sk. inženiertīklu, siltumtrašu, katlu māju un ražošanas tehnoloģisko iekārtu) modernizācijai un atjaunošanai, kā arī Sabiedrības apgrozāmo līdzekļu finansēšanai, lai nodrošinātu operatīvās saimnieciskās darbības stabilitāti.
5.13.  Jebkurā nākamajā pamatkapitāla palielināšanas kārtā, kuru iniciē pašvaldība ar mantisko ieguldījumu, investora veicamā naudas ieguldījuma apmērs tiek aprēķināts pēc formulas: I = (M / 0,49) * 0,51, kur:
	I - Investora veicamais naudas ieguldījums;
			M - Pašvaldības veiktā mantiskā ieguldījuma tirgus vērtība, kuru noteicis neatkarīgs vērtētājs. 
5.13.1. Ja jaunais dalībnieks atsakās veikt šo proporcionālo ieguldījumu, pašvaldībai ir tiesības palielināt savu līdzdalību vienpusēji, attiecīgi samazinot investora procentuālo ietekmi, kas ir uzskatāms par būtisku Dalībnieku līguma pārkāpumu.
5.14. 

6. [bookmark: bookmark95][bookmark: bookmark93][bookmark: bookmark94][bookmark: bookmark96]Izsole par tiesībām piedalīties Sabiedrības pamatkapitāla palielināšanā
6.1. Izsoles vispārīgie noteikumi
6.1.1.  Izsoles norises nodrošināšanai Cēsu novada pašvaldības dome ar 2026. gada 28. maija lēmumu Nr.232 “Par Cēsu novada pašvaldības līdzdalības saglabāšanu sabiedrībā ar ierobežotu atbildību “Līgatnes komunālserviss” un izsoles procedūras “Par sabiedrības ar ierobežotu atbildību “Līgatnes komunālserviss” pamatkapitāla palielināšanu ar privāta kapitāla piesaisti” uzsākšanu” ir uzdevusi Pašvaldības priekšsēdētāja izveidotai izsoles komisijai (turpmāk - Komisija) uzsākt un nodrošināt Izsoles procedūru, tostarp Izsoles sagatavošanu, pretendentu reģistrāciju, atlasi un Izsoles norisi atbilstoši apstiprinātajiem Noteikumiem
6.1.2. Izsoles uzvarētājam tiks piešķirtas vienreizējas, personiskas, neatsavināmas un neapgrūtināmas tiesības piedalīties Sabiedrības pamatkapitāla palielināšanā, noslēdzot un spēkā stājoties Dalībnieku līgumam, parakstīt un apmaksāt Sabiedrības Jaunās kapitāla daļas (turpmāk – Tiesības).
6.1.3. Izsoles mērķis ir atklātā, elektroniskā izsolē noskaidrot Tiesību ieguvēju, kurš atbilst Noteikumos noteiktajām atlases prasībām, nosolījis augstāko Tiesību maksu un ieguvis tiesības piedalīties Sabiedrības pamatkapitāla palielināšanā.
6.1.4. Izsole tiek organizēta saskaņā ar Publiskas personas kapitāla daļu un kapitālsabiedrību pārvaldības likumu, Komerclikumu, Pašvaldību likumu un Cēsu novada pašvaldības domes 2026. gada 28. maija lēmumu Nr. 232 “Par Cēsu novada pašvaldības līdzdalības saglabāšanu sabiedrībā ar ierobežotu atbildību “Līgatnes komunālserviss” un izsoles procedūras “Par sabiedrības ar ierobežotu atbildību “Līgatnes komunālserviss” pamatkapitāla palielināšanu ar privāta kapitāla piesaisti” uzsākšanu”.
6.1.5. Izsoles uzvarētājs iegūs tiesības slēgt Dalībnieku līgumu, kas ir šo Noteikumu neatņemama sastāvdaļa, un jebkuras Izsoles pretendenta prasības mainīt šos Noteikumus vai atteikšanās parakstīt Noteikumu pielikumā pievienoto Dalībnieku līgumu tiek uzskatīta par atteikumu no dalības Izsolē atbilstoši šiem Noteikumiem.
6.1.6. Vienas nedēļas laikā pēc Noteikumu apstiprināšanas, paziņojums (sludinājums) par Izsoli tiek publicēts laikrakstā “Latvijas Vēstnesis”, Cēsu novada pašvaldības oficiālajā tīmekļvietnē https://www.cesis.lv/lv, un elektronisko izsoļu vietnē https://izsoles.ta.gov.lv atbilstoši Noteikumu 6.2. apakšnodaļas “Izsoles sagatavošanas kārtība” noteikumiem.
6.1.7. Izsoles dalībniekiem aizliegts slēgt vienošanās vai veikt darbības, kas varētu ietekmēt Izsoles rezultātu vai tās godīgu norisi.
6.1.8. Noteikumu izpratnē:
1) Jaunās kapitāla daļas – Sabiedrības 520 409 kapitāla daļas, kas tiek izdotas Sabiedrības pamatkapitāla palielināšanas ietvaros. 
2) Izsole ir atklāta elektroniska izsole, lai iegūtu tiesības piedalīties Sabiedrības pamatkapitāla palielināšanā.
3) Tiesības ir vienreizējas, personiskas, neatsavināmas un neapgrūtināmas tiesības piedalīties Sabiedrības pamatkapitāla palielināšanā, noslēgt Dalībnieku līgumu un parakstīt un apmaksāt Sabiedrības Jaunās kapitāla daļas.
4) Tiesību maksa ir Izsolē nosolītā augstākā maksa par tiesībām piedalīties Sabiedrības pamatkapitāla palielināšanā.
5) Izsoles pretendents ir komersants, kurš iesniedzis pieteikumu dalībai Izsolē. 
6) Izsoles dalībnieks ir Izsoles pretendents, kuru Komisija iekļāvusi Izsoles dalībnieku sarakstā.
7) Augstākais solītājs ir Izsoles dalībnieks, kurš Izsolē nosolījis augstāko Tiesību maksu.
8) Nākamais solītājs ir Izsoles dalībnieks, kurš Izsolē nosolījis nākamo augstāko Tiesību maksu aiz Augstākā solītāja.
9) Izsoles uzvarētājs ir Izsoles dalībnieks (Augstākais solītājs vai Nākamais solītājs), kuru Cēsu novada pašvaldības dome ar lēmumu par Izsoles rezultātu apstiprināšanu ir atzinusi par Izsoles uzvarētāju.
10) Topošais dalībnieks ir Izsoles uzvarētājs, kurš Izsoles rezultātā ir ieguvis Tiesības un ar kuru ir noslēgts un spēkā stājies Dalībnieku līgums. 
11) Dalībnieku līgums ir līgums, kas Izsoles rezultātā tiek slēgts starp esošo Sabiedrības dalībnieku un Izsoles uzvarētāju, kurā nosaka kārtību, kādā Topošais dalībnieks iegūst līdzdalību Sabiedrības pamatkapitālā, kā arī dalībnieku savstarpējās attiecības.
12) Saistību izpildes nodrošinājums ir Izsoles uzvarētāja Dalībnieku līgumā uzņemto saistību izpildes nodrošinājums, ko Izsoles uzvarētājs iesniedz Esošajam dalībniekam. Nodrošinājums kalpo Dalībnieku līgumā noteikto saistību izpildes nodrošināšanai līdz Sabiedrības pamatkapitāla palielināšanas reģistrācijai komercreģistrā.
6.1.9. Komisija ir tiesīga pieņemt lēmumu par jebkuru Noteikumos noteikto tehnisko termiņu pagarināšanu pēc saviem ieskatiem, ja tas ir pamatoti ar nepieciešamību nodrošināt pretendentu atlases kvalitāti vai izsoles procedūras tiesiskumu.
6.2. [bookmark: bookmark107]
Izsoles sagatavošanas kārtība
6.2.1.  Paziņojums par Izsoli (turpmāk – Paziņojums) tiek publicēts laikrakstā “Latvijas Vēstnesis”, Cēsu novada pašvaldības oficiālajā tīmekļvietnē https://www.cesis.lv/lv (attiecīgajā sadaļā) un elektronisko izsoļu vietnē https://izsoles.ta.gov.lv. 
6.2.2.  Komisija patur tiesības izmantot arī citus papildu informācijas izplatīšanas veidus, lai informācija sasniegtu pēc iespējas plašāku ieinteresēto Izsoles pretendentu loku.
6.2.3. [bookmark: bookmark109] Šo Noteikumu 6.2.1. punktā minētajā Paziņojumā norāda vismaz šādu informāciju:
1) vietu un laiku, kurā jebkurš interesents var iepazīties ar šiem Noteikumiem
2) Izsoles objektu
3) Sabiedrības pamatkapitāla apmēru pirms palielināšanas
4) Sabiedrības pamatkapitāla apmēru pēc palielināšanas
5) Jauno kapitāla daļu skaitu un vienas daļas nominālvērtību 
6) Izsoles objekta Izsoles rīkotāju
7) Izsoles veidu
8) Izsoles objekta nosacīto cenu (sākumcenu)
9) Izsoles soli
10) Pretendentu pieteikšanās termiņu
11) Izsoles pieteikuma iesniegšanas vietu
12) Izsoles pretendentu pieteikumu reģistrēšanas kārtību
13) Izsoles norises kārtību, vietu un laiku
14) Tiesību maksas samaksas kārtību un maksāšanas līdzekli
15) drošības naudas apmēru, tās iemaksas kārtību un atgriešanas vai ieskaitīšanas nosacījumus
16) citus būtiskus nosacījumus.
6.2.4. Pretendentu pieteikšanās termiņš uz Izsoli ir noteikts šo Noteikumu 6.6.1.punktā un tiek publicēts Paziņojumā.
6.2.5. Noteikumi un to pielikumi tiek publicēti Cēsu novada pašvaldības tīmekļvietnē un elektronisko izsoļu vietnē https://izsoles.ta.gov.lv.
6.3. Izsoles veids, norises vieta, laiks un valoda
6.3.1. Izsole ir elektroniska izsole ar augšupejošu soli.
6.3.2. Izsole sākas elektronisko izsoļu vietnē https://izsoles.ta.gov.lv pēc publikācijām Latvijas Republikas oficiālajā izdevumā “Latvijas Vēstnesis”, Cēsu novada pašvaldības tīmekļvietnē www.cesis.lv un elektronisko izsoļu vietnē https://izsoles.ta.gov.lv.
6.3.3. Izsole notiek latviešu valodā.
6.3.4.  Izsolei autorizētie dalībnieki drīkst izdarīt solījumus visā izsoles norises laikā.
6.3.5.  Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas pulksten 13.00.
6.3.6. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
6.3.7. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
6.3.8. Pēc izsoles slēgšanas sistēma automātiski sagatavo izsoles aktu, kuru Izsoles komisija apstiprina piecu darba dienu laikā pēc izsoles.
6.4. Ziņas par Izsoles objektu
6.4.1.  Izsoles objekts ir vienreizējas, personiskas, neatsavināmas un neapgrūtināmas tiesības piedalīties Sabiedrības pamatkapitāla palielināšanā, noslēgt Dalībnieku līgumu un parakstīt un apmaksāt Sabiedrības Jaunās kapitāla daļas (Tiesības).
6.4.2. Cēsu novada pašvaldības dome ar Cēsu novada pašvaldības domes 2026. gada 18,jūnija lēmumu Nr.270 “Par privātā partnera piesaistes procesa SIA “Līgatnes komunālserviss” konkursa dokumentu apstiprināšanu” pieņēmusi lēmumu palielināt Sabiedrības pamatkapitālu, izdodot 520 409 (pieci simti divdesmit tūkstoši četri simti deviņas) jaunas kapitāla daļas ar vienas kapitāla daļas nominālvērtību 1 euro.
6.4.3.  Pēc pamatkapitāla palielināšanas reģistrācijas Uzņēmumu reģistra komercreģistrā Sabiedrības pamatkapitāls būs EUR 1 020 409,00 (viens miljons divdesmit tūkstoši četri simti deviņi euro), kas sadalīts 1 020 409 (viens miljons divdesmit tūkstoši četri simti deviņās) kapitāla daļās ar vienas kapitāla daļas nominālvērtību 1 (viens) euro.
6.4.4.  Izsoles uzvarētājs, kurš par tādu atzīts ar Cēsu novada pašvaldības lēmumu, iegūs tiesības piedalīties Sabiedrības pamatkapitāla palielināšanā, noslēgt Dalībnieku līgumu, parakstīt un apmaksāt 520 409 Jaunās kapitāla daļas, kas pēc pamatkapitāla palielināšanas veido 51 (piecdesmit vienu) procentu no kapitālsabiedrības pamatkapitāla. 
6.4.5.  Izsolē nosolītā Tiesību maksa ir atsevišķs maksājums no Sabiedrības Jauno kapitāla daļu nominālvērtības. Tiesību maksas samaksa pati par sevi nedod tiesības uz Jaunajām kapitāla daļām. 
6.4.6. Tiesības uz Jaunajām daļām Topošais dalībnieks iegūst pēc Jauno kapitāla daļu parakstīšanas un apmaksas saskaņā ar šiem Noteikumiem, spēkā esošu Dalībnieku līgumu un Sabiedrības dalībnieku sapulcē apstiprinātajiem Pamatkapitāla palielināšanas noteikumiem.
6.4.7. Tiesību īstenošana notiek, Topošajam dalībniekam iesniedzot Sabiedrības valdei pieteikumu Jauno kapitāla daļu iegūšanai (parakstoties uz Jaunajām kapitāla daļām) un veicot Jauno kapitāla daļu nominālvērtības apmaksu. 
6.4.8. Pamatkapitāla palielināšanas noteikumu projekts ir pievienots šo Noteikumu pielikumā. Kapitāla daļu turētājs apņemas apstiprināt pamatkapitāla palielināšanas noteikumus redakcijā, kas atbilst šo Noteikumu pielikumā pievienotajam projektam.
6.4.9. Informācija par Sabiedrības darbību, finanšu rādītājiem un Sabiedrības kapitāla daļu tirgus vērtības novērtējumu ir pieejama ieinteresētajiem pretendentiem saskaņā ar šo Noteikumu 3.4. sadaļā noteikto kārtību. 
6.4.10. Par Izsoles objektu samaksa veicama tikai euro valūtā.
6.4.11. Tiesību maksa tiek maksāta saskaņā ar Noteikumos noteikto kārtību.
6.4.12. Izsoles rezultātā iegūtās Tiesības aizliegts cedēt, pārjaunot vai kā citādi nodot trešajām personām.
6.5. [bookmark: bookmark104][bookmark: bookmark121]
Izsoles pretendentu izslēgšanas noteikumi un atlases prasības

6.5.1. Izsolē var piedalīties jebkurš komersants, uz kuru nav attiecināmi šajos Noteikumos noteiktie izslēgšanas noteikumi, kurš atbilst Noteikumos noteiktajām atlases prasībām, ir iesniedzis Noteikumiem atbilstošu pieteikumu dalībai Izsolē, kā arī atbilstoši spēkā esošajiem normatīvajiem aktiem ir tiesīgs iegūt līdzdalību Sabiedrībā.
6.5.2. Komersants uzskatāms par Izsoles pretendentu ar brīdi, kad Komisija ir saņēmusi Izsoles pretendenta pieteikumu dalībai Izsolē un tas ir reģistrēts Noteikumos noteiktajā kārtībā.
6.5.3. Izsoles pretendents tiek iekļauts Izsoles dalībnieku sarakstā pēc tam, kad Komisija ir veikusi Izsoles pretendenta un tā iesniegtā pieteikuma par dalību Izsolē un dokumentu atbilstības pārbaudi šiem Noteikumiem.
6.5.4. Izsoles dalībnieku sarakstā neiekļauj Izsoles pretendentu, uz kuru attiecināms vismaz viens no turpmāk norādītajiem Izsoles pretendentu izslēgšanas noteikumiem: 
1)  kurš pats, tā valdes loceklis, pārstāvēttiesīga persona, prokūrists vai persona, kura ir pilnvarota pārstāvēt komersantu ar Izsoli saistītajās darbībās, ar spēkā stājušos tiesas spriedumu vai prokurora priekšrakstu par sodu ir atzīts par vainīgu noziedzīgā nodarījumā, kas saistīts ar organizētu noziedzību, korupciju, krāpšanu, noziedzīgi iegūtu līdzekļu legalizēšanu, terorismu, cilvēku tirdzniecību vai izvairīšanos no nodokļu un tiem pielīdzināto maksājumu samaksas. Komisija, izvērtējot konkrētos apstākļus, var nepiemērot šajā punktā minētos izslēgšanas nosacījumus, ja no dienas, kad spriedums vai prokurora priekšraksts par sodu stājies spēkā, līdz Izsoles pieteikuma iesniegšanas dienai ir pagājuši vismaz trīs gadi un Komisija secina, ka attiecīgais pārkāpums neietekmē Izsoles pretendenta uzticamību un spēju godprātīgi piedalīties Izsolē;
2) kuram Izsoles pieteikuma iesniegšanas dienā ir Valsts ieņēmumu dienesta administrēto nodokļu (nodevu) parādi Latvijas Republikā vai valstī, kurā tas reģistrēts, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR (viens simts piecdesmit euro); 
3) kuram ir nekustamā īpašuma nodokļa, nodevu parāds Cēsu novada pašvaldības budžetam; 
4) kurš ir ārzonā reģistrēta juridiska persona vai personu apvienība, vai kuram – ja Izsoles pretendents ir Latvijā reģistrēta juridiska persona – vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiska persona vai personu apvienība[footnoteRef:6]; [6:  Nosacījums noteikts saskaņā ar Publisko iepirkumu likumā noteiktajiem terminiem. ] 

5) kuram ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, vai kuras saimnieciskā darbība ir apturēta vai izbeigta, ir uzsākts likvidācijas process;
6) kurš pēdējo trīs gadu laikā līdz Izsoles pieteikuma iesniegšanas dienai ar kompetentas institūcijas lēmumu vai spēkā stājušos tiesas spriedumu ir atzīts par vainīgu konkurences tiesību pārkāpumā, kas izpaužas kā horizontāla karteļa vienošanās, vai kuram par šādu pārkāpumu piemērots naudas sods;
7) kurš pēdējo trīs gadu laikā līdz Izsoles pieteikuma iesniegšanas dienai ar kompetentas institūcijas lēmumu, spēkā stājušos tiesas spriedumu vai prokurora priekšrakstu par sodu ir atzīts par vainīgu pārkāpumā, kas izpaužas kā:
	a) vienas vai vairāku personu nodarbināšana bez nepieciešamās darba atļaujas vai nodarbinot personas, kurām nav tiesību uzturēties Eiropas Savienības dalībvalstī;
	b) personas nodarbināšana bez rakstveidā noslēgta darba līguma, normatīvajos aktos par nodokļiem noteiktajā termiņā neiesniedzot informatīvo deklarāciju par personām, kuras uzsāk darbu.
8) par kuru Komisijas rīcībā ir pietiekami pārliecinošas norādes, ka pēdējo trīs gadu laikā līdz Izsoles pieteikuma iesniegšanas dienai Izsoles pretendents ir noslēdzis vienošanos ar citiem tirgus dalībniekiem, kas vērsta uz konkurences kavēšanu, ierobežošanu vai deformēšanu.
9) par kuru Komisija spēj pierādīt, ka Izsoles pretendents ir pārkāpis Latvijas Republikas vai Eiropas Savienības normatīvos aktus vides, sociālo vai darba tiesību jomā, darba koplīgumu, ģenerālvienošanos vai starptautiskajās konvencijās[footnoteRef:7] noteiktās prasības;  [7:    1930. gada Piespiedu darba konvencija (ILO konvencija Nr. 29); 1948. gada Konvencija par asociāciju brīvību un tiesību aizsardzību, apvienojoties organizācijās (ILO konvencija Nr. 87); 1949. gada Konvencija par tiesībām uz apvienošanos organizācijās un kolektīvo līgumu slēgšanu (ILO konvencija Nr. 98); 1951. gada Konvencija par vienlīdzīgu atlīdzību (ILO konvencija Nr. 100); 1957. gada Konvencija par piespiedu darba izskaušanu (ILO konvencija Nr. 105); 1958. gada Konvencija par diskrimināciju darba un nodarbošanās jomā (ILO konvencija Nr. 111); 1973. gada Minimālā vecuma konvencija (ILO konvencija Nr. 138); 1985. gada Vīnes konvencija par ozona slāņa aizsardzību un tās 1987. gada Monreālas protokols par ozona slāni noārdošām vielām; 1989. gada 22. marta Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu (Bāzeles konvencija); 1998. gada 10. septembra Roterdamas konvencija par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (UNEP/FAO) (PIC konvencija) un tās trīs reģionālie protokoli; 1999. gada Bērnu darba ļaunāko formu konvencija (ILO konvencija Nr. 182). 2001. gada 22. maija Stokholmas Konvencija par noturīgajiem organiskajiem piesārņotājiem (Stokholmas konvencija).] 

10) par kuru Komisija spēj pierādīt, ka Izsoles pretendents pēdējo trīs gadu laikā savā profesionālajā darbībā ir pieļāvis tādus būtiskus pārkāpumus vai rīcību, kas rada pamatotu negatīvu ietekmi uz pretendenta reputāciju un uzticamību, kā rezultātā ir apšaubāma tā spēja godprātīgi pildīt stratēģiski svarīgo pakalpojumu sniedzēja funkcijas vai kas varētu radīt publiskā tēla apdraudējumu Cēsu novada pašvaldībai;
11) par kuru Komisija konstatē, ka pēdējo trīs gadu laikā līdz Izsoles pieteikuma iesniegšanas dienai Izsoles pretendents vai persona, kas ir tā dalībnieks, biedrs vai dalībnieku apvienības dalībnieks, nav pienācīgi pildījis ar valsts vai pašvaldības institūciju, sabiedrisko pakalpojumu sniedzēju vai publisko partneri noslēgtu līgumu un tādēļ attiecīgais līgums ir ticis vienpusēji izbeigts;
12) kuram pēdējo trīs gadu laikā līdz Izsoles pieteikuma iesniegšanas dienai, publiskā iepirkuma līguma izpildes ietvaros, vairāk nekā 1 (vienu) reizi ir piemērots līgumsods par būtisku līguma saistību neizpildi;
13) kuram pastāv interešu konflikts ar Izsoles organizētāju, Komisijas locekli, ekspertu vai citu personu, kas iesaistīta Izsoles sagatavošanā vai lēmumu pieņemšanā, un šo interešu konfliktu nav iespējams novērst ar mazāk ierobežojošiem pasākumiem;
14) kurš ir mēģinājis prettiesiski ietekmēt Komisijas lēmumu pieņemšanu vai iegūt konfidenciālu informāciju, kas nav publiski pieejama un kas tam sniegtu nepamatotas priekšrocības Izsolē;
15) kurš ir sniedzis nepatiesu vai maldinošu informāciju vai nav sniedzis Komisijas pieprasīto informāciju, kas nepieciešama, lai apliecinātu atbilstību Noteikumos noteiktajām prasībām;
16) kuram šo Noteikumu 6.6.1. apakšpunktā noteiktajā Izsoles pieteikuma iesniegšanas dienā ir neizpildītas maksājumu saistības pret Cēsu novada pašvaldību vai tās iestādi (struktūrvienību), kurām ir iestājies samaksas termiņš, vai citas būtiskas neizpildītas līgumsaistības, tai skaitā zaudējumu atlīdzināšanas saistības, kas izriet no ar Cēsu novada pašvaldību vai tās iestādi (struktūrvienību) noslēgtajiem līgumiem, vai par kurām pastāv tiesvedība civillietā ar Cēsu novada pašvaldību vai tās iestādi (struktūrvienību).
17) kurš nav iesniedzis šo Noteikumu 6.6.2. punktā noteiktos dokumentus;
18) attiecībā uz kuru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt Izsoles pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
19) kurš neatbilst šajos Noteikumos noteiktajām prasībām dalībai Izsolē.
6.5.5.  Noteikumos noteiktos Izsoles pretendentu izslēgšanas noteikumus Komisija, ciktāl tas ir attiecināms, pārbauda arī attiecībā uz Izsoles pretendenta valdes locekļiem, pārstāvēttiesīgām personām, prokūristiem, patiesajiem labuma guvējiem, kā arī citām ar Izsoles pretendentu saistītām personām.
6.5.6.  Iesniedzot pieteikumu dalībai Izsolē, Izsoles pretendents ar parakstu apliecina (Pielikums Nr. 7), ka uz to nav attiecināms neviens no Noteikumu 6.5.4. apakšpunktā norādītajiem izslēgšanas noteikumiem. Attiecībā uz 6.5.4. apakšpunkta 6., 7., 8., 9. un 10. punktā minētajiem nosacījumiem, Komisija pieteikumu vērtēšanas posmā paļaujas uz pretendenta sniegto apliecinājumu, ja vien Komisijas rīcībā jau nav informācija, kas liecina par pretējo.
6.5.7.  Ja Komisijas rīcībā ir informācija, ka uz Izsoles pretendentu attiecināms kāds no Noteikumos noteiktajiem izslēgšanas noteikumiem, tai skaitā konstatēts būtisks reputācijas risks, kas balstīts uz Komisijas pamatotu vērtējumu par pretendenta neatbilstību “krietna un rūpīga saimnieka” principam, Izsoles pretendents tiek izslēgts no dalības Izsolē neatkarīgi no Izsoles pretendenta Izsoles pieteikuma apliecinājumā sniegtās informācijas.
6.5.8. Izsoles dalībnieku sarakstā iekļauj Izsoles pretendentu, kas atbilst visām turpmāk norādītajām Izsoles pretendentu atlases prasībām:
1) Izsoles pretendents ir reģistrēts atbilstoši tās valsts normatīvajiem aktiem, kurā tas reģistrēts, vai kurā atrodas tā faktiskā komercdarbība;
2) Izsoles pretendenta pašu kapitāls pēdējā apstiprinātajā finanšu pārskatā ir pozitīvs;
3) Izsoles pretendenta kopējais lietotājiem nodotais siltumenerģijas apjoms publiskajos tīklos par pēdējiem 3 (trīs) pārskata gadiem kopā ir vismaz 90 000 MWh (deviņdesmit tūkstoši megavatstundas);
4) [bookmark: _Hlk228203902]Izsoles pretendentam ir pieejami brīvi finanšu līdzekļi, vai saistoši pieejami kredītresursi kredītiestādē, kurai ir tiesības sniegt finanšu pakalpojumus Latvijas Republikā, Eiropas Savienībā vai Eiropas Ekonomikas zonas valstī, ne mazāk kā par EUR 520 409 (pieci simti divdesmit tūkstoši četri simti deviņi euro) apmērā vai ekvivalentā summā citā valūtā.
6.5.9. [bookmark: bookmark130][bookmark: bookmark131][bookmark: bookmark133]Līdz pieteikuma par dalību Izsolē iesniegšanas termiņa beigām Pretendents iemaksā drošības naudu EUR 52 000 (piecdesmit divi tūkstošo euro 00 centi) ar pārskaitījumu uz šādu Cēsu novada pašvaldības kontu:
Saņēmējs: Cēsu novada pašvaldība, reģistrācijas Nr. 90000031048
Banka: 
SWIFT kods: 
Konta Nr.: 
Maksājuma mērķī norādāms: “Drošības nauda izsolei par tiesībām piedalīties SIA “Līgatnes komunālserviss” pamatkapitāla palielināšanā”.
6.5.10. Drošības nauda kalpo kā nodrošinājums Izsoles pretendenta un Izsoles dalībnieka saistību izpildei, tostarp Tiesību maksas samaksai un Dalībnieku līguma noslēgšanai.
6.5.11. Izsoles pretendentam, kurš netiek pielaists dalībai Izsolē, drošības nauda tiek atmaksāta 5 (piecu) darba dienu laikā pēc attiecīgā Komisijas lēmuma pieņemšanas, izņemot gadījumu, ja Izsoles pretendents ir sniedzis nepatiesas ziņas. Izsoles dalībniekam, kurš nav Augstākais solītājs vai Nākamais solītājs, drošības nauda tiek atmaksāta 5 (piecu) darba dienu laikā pēc Izsoles rezultātu apstiprināšanas un Izsoles uzvarētāja noteikšanas.
6.5.12. Nākamā solītāja drošības nauda netiek atmaksāta līdz brīdim, kad ir zudis pamats uzaicināt Nākamo solītāju stāties Augstākā solītāja vietā, Komisija ir pieņēmusi lēmumu neaicināt Nākamo solītāju vai Nākamais solītājs ir atzīts par Izsoles uzvarētāju. Ja Nākamais solītājs tiek uzaicināts samaksāt viņa nosolīto Tiesību maksu un vēlāk tiek atzīts par Izsoles uzvarētāju, viņa iemaksātā drošības nauda tiek ieskaitīta Tiesību maksā.
6.5.13. Ja Nākamais solītājs netiek uzaicināts stāties Augstākā solītāja vietā vai netiek atzīts par Izsoles uzvarētāju, viņam drošības nauda tiek atmaksāta 5 (piecu) darba dienu laikā pēc attiecīgā Komisijas lēmuma pieņemšanas vai pēc tam, kad zudis pamats viņu aicināt kļūt par Izsoles uzvarētāju.

6.5.14. Drošības nauda netiek atmaksāta un tiek ieskaitīta Cēsu novada pašvaldības budžetā jebkurā no turpmāk norādītajiem gadījumiem:
1) Izsoles dalībnieks ir sniedzis nepatiesas ziņas, un tāpēc Izsoles dalībnieks tiek izslēgts no Izsoles dalībnieku saraksta;
2) Izsoles uzvarētājs Noteikumos noteiktajā termiņā nesamaksā nosolīto Tiesību maksu;
3) Izsoles uzvarētājs samaksā Tiesību maksu, bet nenoslēdz Dalībnieku līgumu Noteikumu 7.2 punktā noteiktajā termiņā;
4) Izsoles uzvarētājs noslēdz Dalībnieku līgumu, bet Dalībnieku līgumā noteiktajā kārtībā neiesniedz Saistību izpildes nodrošinājumu, kā rezultātā noslēgtais Dalībnieku līgums nestājas spēkā;
5) pirms Dalībnieku līguma noslēgšanas tiek konstatēts, ka attiecībā uz Izsoles uzvarētāju vai personām, uz kurām attiecas šo Noteikumu 7.7. punkts, ir noteiktas starptautiskās vai nacionālās sankcijas, kuru dēļ Dalībnieku līguma noslēgšana nav pieļaujama.

6.5.15. Uzvaras gadījumā, Izsoles pretendenta iemaksātā drošības nauda tiek ieskaitīta Tiesību maksas apmērā. 
6.5.16. Augstākajam solītājam vai Nākamajam solītājam ir pienākums Noteikumos noteiktajā termiņā samaksāt Tiesību maksas daļu, atskaitot attiecīgā Izsoles dalībnieka iemaksāto drošības naudu.

6.6. Izsoles pretendentu pieteikumu iesniegšana
6.6.1. Pretendentu reģistrācija notiek elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc publikācijām Latvijas Republikas oficiālajā izdevumā “Latvijas Vēstnesis”, Pašvaldības tīmekļvietnē www.cesis.lv un elektronisko izsoļu vietnē https://izsoles.ta.gov.lv līdz 2026. gada 28. jūlijam plkst. 23.59. Komisija ir tiesīga pagarināt šajā punktā noteikto reģistrācijas termiņu saskaņā ar Noteikumu 6.13.10. punktu, ja tas nepieciešams Izsoles procesa sekmīgai norisei, publicējot paziņojumu minētajās vietnēs.

6.6.2.  Dalībai Izsolē Pretendents elektronisko izsoļu vietnē iesniedz pieteikumu dalībai Izsolē, aizpildot attiecīgo elektronisko formu un, pievienojot šādus dokumentus:
1) Cēsu novada pašvaldībai adresētu pieteikumu dalībai Izsolē (7.pielikums), kas satur apliecinājumu par to, ka:
1) uz Izsoles pretendentu, tā valdes vai padomes locekli, patieso labuma guvēju, pārstāvēttiesīgu personu vai prokūristu, kā arī personu, kura ir pilnvarota pārstāvēt Izsoles pretendentu Izsolē, nav attiecināms neviens no šo Noteikumu 6.5.4. apakšpunktā norādītajiem Izsoles pretendentu izslēgšanas noteikumi; 
2) Izsoles pretendents atbilst visām šo Noteikumu 6.5.8. punktā noteiktajiem atlases prasībām;
3) Izsoles pretendents piekrīt, ka Komisija, veicot Noteikumos noteikto izslēgšanas noteikumu un atlases prasību pārbaudi, patstāvīgi pārbauda informāciju, izmantojot Izsoles pretendenta sniegto informāciju, tās rīcībā esošo informāciju un publiski pieejamus reģistrus, kā arī pieprasot informāciju no kompetentajām institūcijām vai Izsoles pretendenta;
4) Izsoles pretendents piekrīt, ka Noteikumos noteikto izslēgšanas noteikumu pārbaude, ciktāl tas ir attiecināms, tiek veikta arī attiecībā uz Izsoles pretendenta valdes locekļiem, pārstāvēttiesīgām personām, prokūristiem, patiesajiem labuma guvējiem, kā arī citām ar Izsoles pretendentu saistītām personām;
5) Izsoles pretendents piekrīt, ka tā personas dati tiks izmantoti, lai pārliecinātos par Izsoles pretendenta sniegtās informācijas patiesīgumu un Cēsu novada pašvaldība, kā kredītinformācijas lietotājs, ir tiesīga pieprasīt un saņemt kredītinformāciju, tai skaitā ziņas par Izsoles pretendenta kavētajiem maksājumiem un tā kredītreitingu no pašvaldībai pieejamām datubāzēm;
6) Izsoles pretendents piekrīt, ka Cēsu novada pašvaldība šo Noteikumu izpildei un Dalībnieku līguma noslēgšanai ir tiesīga nepieciešamajā apjomā iesniegt informāciju par Izsoles pretendentu kredītiestādei, ar kuru Sabiedrībai ir noslēgts finansēšanas vai līzinga līgums, kā arī citām kompetentajām institūcijām, ja saskaņā ar normatīvajiem aktiem vai Sabiedrības noslēgtajiem līgumiem ir nepieciešama to piekrišana vai atzinums izmaiņām Sabiedrības dalībnieku sastāvā vai līdzdalībai Sabiedrības pamatkapitālā;
7) attiecībā uz Izsoles pretendentu, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt Izsoles pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
2) izziņu par Izsoles pretendenta amatpersonu pārstāvības tiesībām, ja Izsoles pretendents ir reģistrēts ārvalstīs – attiecīgās valsts uzņēmumu reģistra pilnu izziņu par komersanta amatpersonu pārstāvības tiesībām;
3) pilnvaru par Izsoles pretendenta amatpersonu pārstāvības tiesībām, ja komersantu pārstāv persona, kuras pārstāvības tiesības nav norādītas Uzņēmumu reģistra izziņā;
4) kredītiestādes, kurai ir tiesības sniegt finanšu pakalpojumus Latvijas Republikā vai Eiropas Savienības, vai Eiropas Ekonomikas zonas valstī, apliecinājums, ka Izsoles pretendentam ir pieejami (brīvi no jebkādām saistībām) finanšu līdzekļi 520 409 EUR (pieci simti divdesmit tūkstoši četri simti deviņi euro) apmērā vai ekvivalenta summa citā valūtā, vai kredītiestādes izsniegts apliecinājums, ka gadījumā, ja pretendents tiks atzīts par Izsoles uzvarētāju un tas tiks uzaicināts noslēgt līgumu par Sabiedrības pamatkapitāla palielināšanu, tam tiks piešķirts kredīts 520 409 EUR (pieci simti divdesmit tūkstoši četri simti deviņi euro) apmērā vai ekvivalenta summa citā valūtā, Sabiedrības jauno kapitāla daļu apmaksai;
5) dokumentus, kas apliecina 6.5.8. apakšpunkta 3) punktā norādīto nodotās siltumenerģijas apjomu publiskajos tīklos (vismaz 90 000 MWh kopā par pēdējiem trīs gadiem).
6.6.3. Ja iesniegtie dokumenti nav pietiekami, lai Komisija pārliecinātos par Izsoles pretendenta atbilstību Noteikumu 6.5.8. punktā noteiktajām Izsoles pretendentu atlases prasībām, Komisija ir tiesīga Izsoles pretendentam pieprasīt papildu dokumentus vai informāciju.
6.6.4. Komisija reģistrē saņemtos Izsoles pieteikumus to saņemšanas secībā, norāda saņemšanas datumu un laiku, kā arī Izsoles pretendentu. Pēc šo Noteikumu 6.6.1.punktā noteiktā termiņa pieteikumi un pārējie iesniegtie dokumenti netiks pieņemti un bez atvēršanas tiks atdoti, vai nosūtīti atpakaļ Izsoles pretendentam. 
6.6.5. Visi dokumenti iesniedzami latviešu valodā. Ja dokuments ir citā valodā, tam pievieno tulkojumu latviešu valodā. 
6.6.6. Pieteikums un tam pievienotie dokumenti iesniedzami elektroniska dokumenta formā, kas parakstīti ar drošu elektronisko parakstu un satur laika zīmogu atbilstoši Elektronisko dokumentu likuma prasībām. Dokumenti augšupielādējami elektronisko izsoļu vietnē kā atsevišķas datnes vai kā viens parakstīts datņu kopums (.edoc vai .asice formātā).
6.6.7. Visiem iesniegtajiem dokumentiem jābūt noformētiem atbilstoši Dokumentu juridiskā spēka likumam, Elektronisko dokumentu likumam, Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”, kā arī saskaņā ar šiem Noteikumiem.
6.6.8. Augšupielādējot pieteikumu un dokumentus elektronisko izsoļu vietnē, Izsoles pretendents nodrošina, ka datņu nosaukumi ir skaidri salasāmi un satur norādi uz Izsoles pretendenta nosaukumu un dokumenta veidu (piemēram, “Pieteikums_SIA_Nosaukums.pdf”).
6.6.9. Ar Izsoles pieteikuma iesniegšanu ir uzskatāms, ka Izsoles pretendents:
1) piekrīt Noteikumiem;
2) piekrīt Cēsu novada pašvaldības un Komisijas veiktajai personas datu apstrādei Izsoles norises un Dalībnieku līguma noslēgšanas mērķiem;
3) piekrīt, ka Komisija saziņai ar Izsoles pretendentu izmantos Izsoles pretendenta pieteikumā norādīto e-pasta adresi.
6.6.10. Komisija slēgtā sēdē (nepieciešamības gadījumā pieaicinot ekspertus) bez Izsoles pretendentu piedalīšanās izvērtē Izsoles pretendentus un to iesniegto pieteikumu un dokumentu atbilstību šiem Noteikumiem.
6.6.11. Komisija sastāda Izsoles dalībnieku sarakstu, iekļaujot tajā Izsoles pretendentus, kuri atbilst šo Noteikumu 6.5. nodaļā “Izsoles pretendentu izslēgšanas noteikumi un atlases prasības” noteiktajām prasībām, ir izpildījuši Izsoles priekšnoteikumus Noteikumu 6.6.2.), iemaksājuši 6.5.9. punktā noteikto drošības naudu. Izsoles dalībnieku sarakstā norāda šādas ziņas: Izsoles dalībnieka kārtas numuru, Izsoles pretendenta pilnu nosaukumu un reģistrācijas numuru, kā arī Izsoles dalībnieka pārstāvja (ja tāds ir) vārdu, uzvārdu un personas kodu.
6.6.12. Ja Izsoles pretendents neatbilst šo Noteikumu 6.5. apakšnodaļā “Izsoles pretendentu izslēgšanas noteikumi un atlases kritēriji” noteiktajām prasībām, nav izpildījis Izsoles priekšnoteikumus (Noteikumu 6.6.2.punkts), nav iemaksājis Noteikumu 6.5.9. punktā noteikto drošības naudu, Komisija pieņem lēmumu par Izsoles pretendenta izslēgšanu no dalības Izsolē un pieteikumu neizskata. 
6.6.13. Komisijas lēmums par Izsoles pretendenta iekļaušanu Izsoles dalībnieku sarakstā vai lēmums par Izsoles pretendenta izslēgšanu no dalības Izsolē tiks nosūtīts uz Izsoles pretendenta norādīto e-pasta adresi.
6.6.14. Komisija ir tiesīga jebkurā laikā pārbaudīt Izsoles dalībnieku sniegtās ziņas, pieprasot informāciju kompetentā institūcijā, publiski pieejamās datubāzēs, citos publiski pieejamos informācijas avotos. Ja tiek atklāts, ka Izsoles dalībnieks ir sniedzis nepatiesas ziņas, Izsoles dalībnieks tiek izslēgts no Izsoles dalībnieku saraksta, zaudējot tiesības piedalīties Izsolē. Komisijas lēmums par Izsoles dalībnieka izslēgšanu no Izsoles dalībnieku saraksta tiks nosūtīts uz Izsoles dalībnieka norādīto e-pasta adresi. 
6.6.15. Ziņas par saņemtajiem Izsoles pretendentu pieteikumiem, kā arī par Izsoles dalībnieku sarakstā reģistrētajiem Izsoles dalībniekiem neizpauž līdz Izsoles sākumam.
6.7. Izsoles sākumcena
6.7.1. Izsoles objekta sākumcena tiek noteikta 50 000,00 EUR (piecdesmit tūkstoši euro, 00 centi).
6.7.2. Izsoles solis ir 5000 EUR (pieci tūkstoši euro 00 centi).
6.7.3.  Augšupējā solīšana notiek tikai ar šajos Noteikumos noteikto soli.
6.8. Izsoles norise

6.8.1. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību. 
6.8.2. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
6.8.3. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
6.8.4. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
6.8.5. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
6.8.6. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
6.8.7. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
6.8.8. Pirms Izsoles sākuma Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir tieši vai netieši ieinteresēti kāda konkrēta Izsoles pretendenta izvēlē vai darbībā, vai ka viņi ir saistīti ar tiem.
6.8.9. Izsolei Tiesību vairāksolīšanā tiek pielaisti tikai autorizēti dalībnieki. 
6.8.10. Izsoles komisija pieņem lēmumu par izsoles atzīšanu par nenotikušu:
· ja uz izsoli nav autorizēts neviens izsoles dalībnieks; 
· ja izsole bijusi izziņota, pārkāpjot šos Noteikumus vai Publiskas personas mantas atsavināšanas likumu; 
· ja tiek noskaidrots, ka nepamatoti noraidīta kāda dalībnieka piedalīšanās izsolē, vai nepareizi noraidīts kāds pārsolījums; 
· ja neviens izsoles dalībnieks nav pārsolījis izsoles sākumcenu; 
· ja vienīgais izsoles dalībnieks, kurš nosolījis Izsoles objektu, nav parakstījis Izsoles objekta; 
· ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā; 
· ja izsolāmo mantu nopirkusi persona, kurai nav bijušas tiesības piedalīties izsolē. 

6.8.11. Ja Izsolei piesakās tikai viens Izsoles dalībnieks, Komisija Izsoli atzīst par notikušu, ja vienīgais Izsoles dalībnieks ir izdarījis vismaz vienu solījumu, kas pārsniedz Izsoles objekta sākumcenu par vienu Izsoles soli. 
6.8.12. Gadījumā, ja vairāki Izsoles dalībnieki ir piedāvājuši vienādu cenu, par prioritāru uzskatāms tas solījums, kuru elektroniskā izsoļu sistēma ir reģistrējusi laika ziņā pirmo (pēc sistēmas laika zīmoga). Ja sistēmas tehnisko parametru dēļ nav iespējams izšķirt laika prioritāti (solījumi reģistrēti identiskā laikā), elektroniskā izsoļu sistēma uzvarētāju starp vienādu cenu piedāvājušajiem dalībniekiem nosaka ar automātiskas nejaušas atlases (elektroniskas izlozes) palīdzību, ko veic sistēmas algoritms.
6.8.13. Izsoles Komisija septiņu darba dienu laikā izsniedz izsoles uzvarētājam paziņojumu par Tiesību maksas summu.
6.8.14. Ja Augstākais solītājs Noteikumu 6.9.1. punktā noteiktajā termiņā nav samaksājis Tiesību maksu, Komisija par to informē Nākamo solītāju. Nākamajam solītājam ir tiesības 10 (desmit) darbdienu laikā no Komisijas uzaicinājuma saņemšanas dienas veikt paša nosolītās Tiesību maksas samaksu (atrēķinot iemaksāto drošības naudu), tādējādi iegūstot Tiesības un pienākumu slēgt Dalībnieku līgumu. 

6.9. Maksājumu veikšana
6.9.1. Augstākais solītājs veic nosolītās Tiesību maksas samaksu, atrēķinot iemaksāto drošības naudu, ne vēlāk kā 5 (piecu) darbdienu laikā no Noteikumu 6.8.13. apakšpunktā norādītā Izsoles komisijas paziņojuma nosūtīšanas dienas.
6.9.2. Ja Augstākais solītājs šo Noteikumu 6.9.1. punktā noteiktajā termiņā nesamaksā nosolīto Tiesību maksu, Komisija ir tiesīga uzaicināt Nākamo solītāju samaksāt viņa nosolīto Tiesību maksu šo Noteikumu noteiktajā kārtībā. Nākamais solītājs veic tā nosolītās Tiesību maksas samaksu, atrēķinot tā iemaksāto drošības naudu, ne vēlāk kā 10 (desmit) darbdienu laikā no Komisijas uzaicinājuma saņemšanas.
6.9.3. Nosolītās Tiesību maksas maksājums veicams ar pārskaitījumu uz Cēsu novada pašvaldības norēķinu kontu:
	Saņēmējs: Cēsu novada pašvaldība, reģistrācijas Nr. 90000031048
	Banka: 
	SWIFT kods: 
	Konta Nr.: 
Maksājuma mērķī norādāms: “Tiesību maksa par tiesībām piedalīties SIA “Līgatnes komunālserviss” pamatkapitāla palielināšanā”.
6.9.4. Augstākajam solītājam vai Nākamajam solītājam ir pienākums informēt Komisiju par nosolītās Tiesību maksas samaksu 2 (divu) darbdienu laikā no maksājuma veikšanas dienas.
6.9.5. Par Tiesību maksas samaksas dienu tiek uzskatīts datums, kad šo Noteikumu 6.9.3.apakšpunktā norādītajā kontā ir saņemts Tiesību maksas maksājums. 
6.9.6. Ja Augstākais solītājs vai Nākamais solītājs nokavē šo Noteikumu 6.9.1. vai 6.9.2. punktā noteikto Tiesību maksas samaksas termiņu, tas zaudē iemaksāto drošības naudu un tiesības slēgt Dalībnieku līgumu.

6.10. Izsoles rezultātu apstiprināšana
6.10.1. Izsoles protokolu Komisija apstiprina ne vēlāk kā 3 (triju) darbdienu laikā pēc tā sastādīšanas un parakstīšanas.
6.10.2. Izsoles rezultātus apstiprina Cēsu novada pašvaldības dome.
6.10.2.1. Pirms lēmuma par Izsoles rezultātu apstiprināšanu un Izsoles uzvarētāja noteikšanu (Noteikumu 6.10.6. punkts), Komisija veic Augstākā solītāja (un, ja nepieciešams, Nākamā solītāja) padziļinātu pārbaudi, lai pārliecinātos par Noteikumu 6.5.4. apakšpunkta 6., 7., 8., 9. un 10. punktā minēto izslēgšanas nosacījumu neesamību, veicot šādas darbības: i) Komisija pārbauda informāciju Konkurences padomes publiskajā reģistrā (tīmekļvietnē) par to, vai pretendentam pēdējo 3 gadu laikā nav piemēroti sodi par karteļu vienošanos; ii) Komisija pieprasa pretendentam 3 (triju) darba dienu laikā iesniegt Valsts darba inspekcijas (VDI) vai Valsts ieņēmumu dienesta (VID) izziņu, kas apliecina, ka pretendentam nav konstatēti būtiski pārkāpumi darba tiesību vai nereģistrētās nodarbinātības jomā; iii) Komisija pārbauda informāciju Latvijas tiesu nolēmumu portālā (manas.tiesas.lv), lai pārliecinātos, vai pēdējo 3 gadu laikā pretendentam nav stājušies spēkā spriedumi par būtiskiem profesionālās darbības pārkāpumiem.
6.10.3. Pēc Izsoles noslēgšanās un Tiesību maksas saņemšanas Cēsu novada pašvaldības dome bez nepamatotas kavēšanās iesniedz kredītiestādei, ar kuru Sabiedrībai ir noslēgts finansēšanas vai līzinga līgums, informāciju par Augstāko solītāju (vai Nākamo solītāju), kredītiestādes iepriekšējas rakstiskas piekrišanas saņemšanai izmaiņām Sabiedrības dalībnieku sastāvā un Augstākā solītāja (vai Nākamā solītāja) līdzdalībai Sabiedrības pamatkapitālā.
6.10.4. Ja saskaņā ar normatīvajiem aktiem vai Sabiedrības noslēgtajiem līgumiem izmaiņām Sabiedrības dalībnieku sastāvā vai līdzdalībai Sabiedrības pamatkapitālā ir nepieciešama citas kompetentās institūcijas piekrišana, Cēsu novada pašvaldība pēc Izsoles noslēgšanās iesniedz attiecīgajai institūcijai informāciju par Augstāko solītāju (vai Nākamo solītāju) šādas piekrišanas saņemšanai.
6.10.5. Par Izsoles uzvarētāju Komisija atzīst Izsoles dalībnieku (Augstāko solītāju vai Nākamo solītāju), ja ir izpildīti šādi priekšnoteikumi:
1) ir samaksāta nosolītā Tiesību maksa šajos Noteikumos noteiktajā kārtībā un termiņā;
2) ir saņemta šo Noteikumu 6.10.3. un/ vai 6.10.4. punktā noteiktā kredītiestādes vai citas kompetentās institūcijas piekrišana;
3) nepastāv citi, normatīvajos aktos, šajos Noteikumos, Sabiedrības noslēgtajos līgumos vai kompetentu institūciju pieņemtos lēmumos paredzēti apstākļi, kas liedz attiecīgo Izsoles dalībnieku atzīt par Izsoles uzvarētāju.
6.10.6. Pēc 6.10.5. punktā minēto priekšnoteikumu izpildes Komisija ne vēlāk kā 5 (piecu) darbdienu laikā pieņem lēmumu par Izsoles rezultātu apstiprināšanu un Izsoles uzvarētāja noteikšanu. Izsoles komisijas pieņemtais lēmums stājas spēkā brīdī, kad Cēsu novada dome ir pieņēmusi lēmumu par izšķirošās ietekmes zaudēšanu Sabiedrībā.
6.10.7. Ja šo Noteikumu 6.10.3., 6.10.4. punktā minētā kredītiestādes vai citas kompetentās institūcijas piekrišana netiek saņemta, attiecīgais Izsoles dalībnieks nevar tikt atzīts par Izsoles uzvarētāju. Šādā gadījumā Komisija lemj par Nākamā solītāja aicināšanu izpildīt šajos Noteikumos noteiktos priekšnoteikumus, bet, ja tas nav iespējams, Izsole atzīstama par nenotikušu un Komisija var lemt par atkārtotas Izsoles rīkošanu.
6.11. Nenotikusi izsole, spēkā neesoša izsole un atkārtota izsole
6.11.1. Izsole atzīstama par nenotikušu un var tikt rīkota atkārtota izsole, ja: 
1) Izsoles pieteikumu iesniegšanas termiņā Izsolei neviens Izsoles pretendents nav pieteicies; 
2) Izsolei piesakās vairāki Izsoles pretendenti un neviens no tiem nepārsola Izsoles sākumcenu;
3) Izsoles pieteikumu iesniegšanas termiņā Izsolei piesakās Izsoles pretendents vai Izsoles pretendenti, bet uz Izsoli neierodas;
4) Augstākais solītājs Noteikumu 6.9.1. punktā noteiktajā termiņā nav samaksājis Tiesību maksu;
5) Nākamais solītājs Noteikumu 6.9.2. punktā noteiktajā termiņā nav samaksājis Tiesību maksu;
6) netiek saņemta šo Noteikumu 6.10.3. un/vai 6.10.4.punktā minētā kredītiestādes vai citas kompetentās institūcijas piekrišana un tādēļ nav iespējams apstiprināt Izsoles rezultātus un noteikt Izsoles uzvarētāju;
7) Izsoles uzvarētājs neparaksta Dalībnieku līgumu, vai Dalībnieku līgums nestājas spēkā;
8) ja Izsoles vai Dalībnieku līguma noslēgšanas gaitā tiek konstatēts, ka Izsoles dalībnieks ir sniedzis nepatiesas ziņas vai noklusējis informāciju, kas ir būtiska lēmuma pieņemšanai par Izsoles dalībnieka pielaišanu dalībai Izsolē, Izsoles rezultātu apstiprināšanu vai Dalībnieku līguma noslēgšanu;
9) ja pirms Dalībnieku līguma noslēgšanas tiek konstatēts, ka attiecībā uz Izsoles uzvarētāju vai personām, uz kurām attiecas šo Noteikumu 7.7. punkts, ir noteiktas starptautiskās vai nacionālās sankcijas, kuru dēļ Dalībnieku līguma noslēgšana nav pieļaujama.
6.11.2. Ja Izsole atzīta par nenotikušu, drošības nauda Izsoles dalībniekiem tiek atmaksāta, ja vien šo Noteikumu 6.5.14. punktā vai citos šo Noteikumu punktos nav noteikts citādi.
6.11.3.  Ja šo Noteikumu 6.10.3. un/vai 6.10.4. minētā piekrišana netiek saņemta no Izsoles dalībnieka neatkarīgu apstākļu dēļ, viņa drošības nauda tiek atmaksāta 5 (piecu) darba dienu laikā pēc attiecīgā Komisijas lēmuma pieņemšanas.
6.11.4. Gadījumos, kad Izsole tiek atzīta par nenotikušu šo Noteikumu 6.11.1. 4), 5), 7) vai 8. punktā minēto apstākļu dēļ, attiecīgā Izsoles dalībnieka drošības nauda netiek atmaksāta un tiek ieskaitīta Cēsu novada pašvaldības budžetā.
6.11.5. Izsole atzīstama par spēkā neesošu un var tikt rīkota atkārtota izsole, ja:
1) Izsole bijusi izziņota, pārkāpjot spēkā esošos normatīvos aktus, vai šos Noteikumus;
2) tiek noskaidrots, ka nepamatoti noraidīta kāda Izsoles dalībnieka piedalīšanās Izsolē, vai nepareizi noraidīts kāds solījums;
3) tiek konstatēts, ka bijusi noruna atturēt Izsoles dalībnieku no piedalīšanās Izsolē;
4) Izsolē starp Izsoles dalībniekiem konstatēta vienošanās, kas ietekmējusi Izsoles objekta izsoles rezultātus vai gaitu;
5) par Izsoles dalībnieku atzīta persona vai augstāko Tiesību maksu nosolījis Izsoles dalībnieks, kam nav bijušas tiesības piedalīties Izsolē un piedalīties Sabiedrības pamatkapitāla palielināšanā;
6) Izsoles dalībnieku reģistrācija vai Izsole notiek citā vietā un laikā, nekā norādīts Izsoles Paziņojumā;
7) Komisija nav apstiprinājusi Izsoles objekta Izsoles rezultātus;

6.11.6. Ja Izsole atzīta par spēkā neesošu, drošības nauda Izsoles dalībniekiem tiek atmaksāta, ja vien šo Noteikumu 6.5.14. punktā vai citos šo Noteikumu punktos nav noteikts citādi.
6.11.7. Komisijai ir tiesības pārtraukt Izsoli, ja tās rīcībā ir pietiekama informācija, kas rada pamatotas aizdomas par norunu atturēt kādu no piedalīšanās Izsolē vai par Izsoles dalībnieku vienošanos, kas var ietekmēt Izsoles gaitu vai rezultātus.
6.11.8. Komisija patur tiesības jebkurā brīdī pārtraukt izsoli, ja tā konstatē jebkādas nepilnības Noteikumos. 
6.11.9. Ja Izsole tiek pārtraukta, Komisija pieņem motivētu lēmumu par Izsoles pārtraukšanu un lemj par turpmāko rīcību, tai skaitā par Izsoles turpināšanu pēc konstatēto trūkumu novēršanas, Izsoles atzīšanu par spēkā neesošu vai atkārtotas Izsoles rīkošanas ierosināšanu kapitāla daļu turētājam.
6.11.10. Pretenzijas ar attiecīgiem pierādījumiem par 6.11.5. punktā minētajiem pārkāpumiem var pieteikt Komisijai ne vēlāk kā 5 darba dienu laikā pēc Izsoles norises dienas. Komisija 3 darba dienu laikā pieņem lēmumu par Izsoles atzīšanu par spēkā neesošu vai pretenzijas noraidīšanu.
6.12. Atkārtota izsole
6.12.1. Ja Izsole tiek atzīta par nenotikušu vai spēkā neesošu, var tikt rīkota atkārtota izsole.
6.12.2. Atkārtotajai izsolei piemērojami visi šo Noteikumu nosacījumi, vienlaikus atjaunojot ieinteresēto Izsoles pretendentu pieteikšanās termiņu. Komisija ir tiesīga lemt par Izsoles sākumcenas samazināšanu par 10 (desmit) procentiem katrā nākamajā atkārtotajā izsolē, kopējam samazinājumam nepārsniedzot 20 (divdesmit) procentus no sākotnējās sākumcenas.
6.12.3. Ja atkārtotā izsole tiek atzīta par nenotikušu vai spēkā neesošu, var tikt rīkota trešā izsole.
6.12.4. Trešajai izsolei piemērojami visi šo Noteikumu nosacījumi, vienlaikus atjaunojot ieinteresēto Izsoles pretendentu pieteikšanās termiņu. Kapitāla daļu turētājs (Cēsu novada pašvaldības dome) ar atsevišķu lēmumu ir tiesīgs noteikt jaunu Izsoles sākumcenu (Tiesību maksu) un, ja nepieciešams, Jauno kapitāla daļu uzcenojumu, kas balstīts uz aktuālo tirgus situāciju un mērķi piesaistīt investoru Sabiedrības attīstībai.
6.12.5. Ja kapitāla daļu turētājs vai augstākā lēmējinstitūcija pieņem lēmumu par citu izsoles noteikumu piemērošanu, atkārtota vai trešā izsole tiek rīkota, ievērojot attiecīgā lēmuma nosacījumus.
6.13. Komisijas tiesības un pienākumi
6.13.1. Komisijas darbu vada tās priekšsēdētājs. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes. Komisijas darbu, tai skaitā Izsoles norises dokumentēšanu, nodrošina Komisijas sekretārs. 
6.13.2. Komisijas locekļi nedrīkst būt Izsoles pretendenti, kā arī tieši vai netieši ieinteresēti Izsoles iznākumā.
6.13.3. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem. 
6.13.4. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss.
6.13.5. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu. 
6.13.6. Izsoles noslēguma protokolā norāda ziņas par Izsoles izsludināšanu, Komisijas sastāvu, Izsoles pretendentiem, Izsoles gaitu, Izsoles rezultātu, Izsoles uzvarētāju, kā arī lēmuma pamatojumu, ja Izsoles pretendents izslēgts no dalības Izsolē vai Izsole pārtraukta.
6.13.7. Izsoles komisijas pieņemtais lēmums stājas spēkā brīdī, kad Cēsu novada pašvaldības dome ir pieņēmusi lēmumu par izšķirošās ietekmes zaudēšanu Sabiedrībā. 
6.13.8. Komisija nodrošina, ka Izsoles noslēguma protokols ir pieejams pretendentiem 3 (trīs) darba dienu laikā no Komisijas lēmuma pieņemšanas par Izsoles rezultātu.
6.13.9. Komisijas pienākumi: 
1) nodrošināt Noteikumu un Izsoles dokumentu izstrādāšanu, Izsoles izsludināšanu, Izsoles gaitas protokolēšanu un atbildēt par tās norisi; 
2) vērtēt Izsoles pretendentus un to iesniegtos pieteikumus saskaņā ar šiem Noteikumiem, kā arī citiem normatīvajiem aktiem;
3) pieņemt lēmumu par Izsoles rezultātu apstiprināšanu;
4) atbildēt uz Izsoles pretendentu jautājumiem;
5) paziņot visiem pieteikumus iesniegušajiem Izsoles pretendentiem lēmumu par Izsoles rezultātu, nosūtot informāciju uz viņu pieteikumā norādīto e-adresi vai e-pasta adresi.

6.13.10. Komisijai ir tiesības pagarināt šajos Noteikumos paredzētos tehniskos termiņus (tostarp pieteikumu iesniegšanas, dokumentu izvērtēšanas, papildu informācijas pieprasīšanas vai lēmumu pieņemšanas termiņus), ja tas nepieciešams Izsoles procesa sekmīgai norisei vai objektīvu apstākļu dēļ, par ko Komisija informē pretendentus, publicējot paziņojumu Izsoles norises vietnē.

6.14. Sūdzību iesniegšana
6.14.1. Personas var iesniegt sūdzību Cēsu novada domes priekšsēdētājam par Komisijas darbībām 5 (piecu) darba dienu laikā no šo darbību veikšanas dienas.
6.14.2. Ja sūdzība iesniegta pēc noteiktā termiņa, tā netiek izskatīta. 
6.14.3. Izskatot sūdzību, Cēsu novada domes priekšsēdētājs pieņem lēmumu, kas tiek paziņots visiem Izsoles dalībniekiem, nosūtot to uz viņu pieteikumā norādīto e-pasta adresi.
7. Dalībnieku līguma noslēgšana un spēkā stāšanās kārtība

7.1. Pēc Izsoles rezultātu apstiprināšanas un Izsoles uzvarētāja noteikšanas, Komisija nekavējoties nosūta pieņemto lēmumu Sabiedrības kapitāla daļu turētājam.

7.2. Sabiedrības kapitāla daļu turētājs, pamatojoties uz Komisijas lēmumu par Izsoles rezultātu apstiprināšanu un Izsoles uzvarētāja noteikšanu, beidzoties Noteikumu 6.14.1. noteiktajam sūdzības par Komisijas darbu iesniegšanas termiņam, nosūta Izsoles uzvarētājam rakstisku uzaicinājumu 10 (desmit) darba dienu laikā no uzaicinājuma nosūtīšanas dienas noslēgt Dalībnieku līgumu.

7.3. Uzaicinājumā norādītajā Dalībnieku līguma noslēgšanas termiņā, Izsoles uzvarētājs paraksta Dalībnieku līgumu vai rakstiski paziņo par atteikumu slēgt Dalībnieku līgumu.

7.4. Ja Izsoles uzvarētājs uzaicinājumā noteiktajā termiņā Dalībnieku līgumu neparaksta, uzskatāms, ka Izsoles uzvarētājs ir atteicies no Dalībnieku līguma slēgšanas.

7.5. Ja Izsoles uzvarētājs atteicies no Dalībnieku līguma slēgšanas vai nenoslēdz Dalībnieku līgumu šo Noteikumu 7.2. punktā noteiktajā termiņā, Izsoles uzvarētājs zaudē Tiesības, iemaksāto drošības naudu un samaksāto Tiesību maksu, kas Izsoles uzvarētājam netiek atmaksāta un tiek ieskaitīta Cēsu novada pašvaldības budžetā.

7.6. Noteikumu 7.5. punktā noteiktajā gadījumā kapitāla daļu turētājs ir tiesīgs piedāvāt slēgt Dalībnieku līgumu Nākamajam solītājam. Tādā gadījumā Nākamā solītāja atzīšana par Izsoles uzvarētāju notiek, ievērojot šajos Noteikumos noteikto kārtību par maksājumu veikšanu (6.9.2.), nepieciešamo kredītiestādes un/vai citu kompetento institūciju piekrišanu saņemšanu (6.10.3., 6.10.4.), pēc kā Komisija pieņem lēmumu par attiecīgā Nākamā solītāja atzīšanu par Izsoles uzvarētāju.

7.7. Ja Nākamais solītājs, kurš Noteikumos noteiktajā kārtībā atzīts par Izsoles uzvarētāju, atteicies no Dalībnieku līguma slēgšanas, vai nenoslēdz Dalībnieku līgumu šo Noteikumu 7.2. punktā noteiktajā termiņā, attiecībā uz Nākamo solītāju iestājas Noteikumu 7.5. punktā noteiktās sekas.

7.8. Lai izpildītu Starptautisko un Latvijas Republikas nacionālo sankciju likuma 11.3 panta prasības, pirms Dalībnieku līguma noslēgšanas kapitāla daļu turētājs veic pārbaudi, vai attiecībā uz Izsoles uzvarētāju, tā valdes vai padomes locekli, patieso labumu guvēju, pārstāvēt tiesīgo personu vai prokūristu vai personu, kura ir pilnvarota pārstāvēt minēto izsoles dalībnieku darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Minēto sankciju pārbaudi Komisija veic publiski pieejamās interneta vietnēs, tostarp: http://sankcijas.fid.gov.lv/; https://sanctionssearch.ofac.treas.gov/; https://www.sanctionsmap.eu/#/main. 

7.9. Ja attiecībā uz Izsoles uzvarētāju, kas ieguvis tiesības slēgt Dalībnieku līgumu, ir noteiktas 7.8. punktā minētās sankcijas, tas zaudē Izsoles rezultātā iegūtās Tiesības, tostarp, tiesības noslēgt Dalībnieku līgumu un piedalīties Sabiedrības pamatkapitāla palielināšanā. Šādā gadījumā kapitāla daļu turētājs tiesīgs rīkoties saskaņā ar Noteikumu 7.5. un 7.6. punkta noteikto kārtību. 

7.10. Dalībnieku līgums stājas spēkā pēc tā abpusējas parakstīšanas un saistību izpildes nodrošinājuma iesniegšanas Sabiedrības kapitāla daļu turētājam.

7.11. Topošajam dalībniekam ir pienākums ne vēlāk kā 10 (desmit) darba dienu laikā no Dalībnieku līguma abpusējas parakstīšanas dienas iesniegt Sabiedrības kapitāla daļu turētājam saistību izpildes nodrošinājumu EUR [summa] apmērā, kas pilnībā atbilst šajā nodaļā, un Noteikumu pielikumā pievienotajā veidnē noteiktajām prasībām. 

7.12. Saistību izpildes nodrošinājums iesniedzams kā:
7.12.1. beznosacījuma un neatsaucama pirmā pieprasījuma bankas garantija; vai
7.12.2. apdrošinātāja izsniegta garantija, ja tās saturs un izpildāmība ir līdzvērtīga bankas garantijai; vai
7.12.3. pretendenta (investora) grupas sabiedrības izsniegts galvojums, ja galvojuma devējs atbilst šādiem minimālajiem finanšu stabilitātes un reputācijas kritērijiem:
· tā pašu kapitāls pēdējā apstiprinātajā finanšu pārskatā ir pozitīvs;
· tā vidējais finanšu apgrozījums pēdējos 3 (trīs) pārskata gados nav mazāks par EUR 1 000 000 (viens miljons euro).

7.13. Nodrošinājumā paredzams, ka nodrošinājuma devējs izmaksā pieprasīto summu Esošajam dalībniekam – Cēsu novada pašvaldībai – bezstrīdus kārtībā pēc pirmā rakstiska pieprasījuma, neizvirzot iebildumus par pamatattiecībām starp Dalībnieku līguma pusēm un nepieprasot pieprasījuma pamatojumu.

7.14. Nodrošinājumam jābūt spēkā no tā iesniegšanas dienas līdz dienai, kas ir vismaz 10 darba dienas pēc Sabiedrības pamatkapitāla palielināšanas reģistrācijas komercreģistrā.

7.15. Esošajam dalībniekam ir tiesības realizēt nodrošinājumu pilnā apmērā, vai daļēji, ja Topošais dalībnieks:
7.15.1. neiesniedz Sabiedrības valdei pieteikumu uz Jaunajām kapitāla daļām Sabiedrības dalībnieku sapulces apstiprinātajos Pamatkapitāla palielināšanas noteikumos noteiktajā kārtībā un termiņā;
7.15.2. neveic Jauno kapitāla daļu nominālvērtības pilnīgu samaksu Sabiedrības dalībnieku sapulces apstiprinātajos Pamatkapitāla palielināšanas noteikumos noteiktajā kārtībā un termiņā;
7.15.3. savas prettiesiskas darbības vai bezdarbības dēļ rada apstākļus, kuru rezultātā Sabiedrības pamatkapitāla palielināšanas reģistrācija kļūst neiespējama;
7.15.4. sniedzis nepatiesus apliecinājumus vai garantijas, kas Esošajam dalībniekam Līguma noslēgšanas brīdī nebija zināmas un kas ir būtiskas Sabiedrības pamatkapitāla palielināšanas tiesiskai īstenošanai;
7.15.5. nepilda citas būtiskas šajā Līgumā noteiktās saistības, kā rezultātā Sabiedrības pamatkapitāla palielināšanas īstenošana nav iespējama.

7.16. Saistību izpildes nodrošinājuma izmantošana neierobežo Esošā dalībnieka un/vai Sabiedrības tiesības prasīt no Topošā dalībnieka zaudējumu atlīdzību pilnā apmērā, ciktāl zaudējumi pārsniedz izmantotā saistību izpildes nodrošinājuma summu.

7.17. Ja Izsoles uzvarētājs, ar kuru noslēgts Dalībnieku līgums, Noteikumos un Dalībnieku līgumā noteiktajā termiņā un kārtībā neiesniedz saistību izpildes nodrošinājumu, Dalībnieku līgums nestājas spēkā un uzskatāms, ka Izsoles uzvarētājs ir atteicies no Dalībnieku līguma slēgšanas un izpildes. Šādā gadījumā Izsoles uzvarētājs zaudē iemaksāto drošības naudu un samaksāto Tiesību maksu, kas tiek ieskaitīta Cēsu novada pašvaldības budžetā.

7.18. Iestājoties Noteikumu 7.17. punktā noteiktajiem apstākļiem, kapitāla daļu turētājs tiesīgs rīkoties saskaņā ar Noteikumu 7.5. un 7.6. punkta noteikto kārtību. 

8. [bookmark: bookmark166][bookmark: bookmark169]Pamatkapitāla palielināšanas reģistrācija

8.1. Pēc tam, kad Izsoles uzvarētājs ir noslēdzis Dalībnieku līgumu un Dalībnieku līgums ir stājies spēkā, Topošais dalībnieks Sabiedrības dalībnieku sapulces apstiprinātajos Pamatkapitāla palielināšanas noteikumos noteiktajā termiņā parakstās uz Jaunajām kapitāla daļām, iesniedzot Sabiedrības valdei pieteikumu par Jauno kapitāla daļu iegādi.

8.2. Pēc tam, kad Topošais dalībnieks ir pilnībā apmaksājis Sabiedrības Jaunās kapitāla daļas, Sabiedrības valde dalībnieku sapulces apstiprinātajos Pamatkapitāla palielināšanas noteikumos noteiktajā termiņā sasauc Sabiedrības dalībnieku sapulci, kas izveidosies pamatkapitāla palielināšanas rezultātā.

8.3. Noslēdzot Dalībnieku līgumu, Topošais dalībnieks apņemas Pamatkapitāla palielināšanas noteikumos noteiktajā termiņā piedalīties Sabiedrības valdes sasauktajā dalībnieku sapulcē, kas izveidosies pēc Sabiedrības pamatkapitāla palielināšanas, un balsot par Sabiedrības statūtu grozījumu un Statūtu jaunās redakcijas apstiprināšanu redakcijā, kādā tie pievienoti Dalībnieku līgumā projekta pielikumā.

8.4. Sabiedrības dalībnieku sapulce, kas izveidosies pamatkapitāla palielināšanas rezultātā, saskaņā ar Komerclikuma 154. panta ceturtās daļas noteikumiem pieņem citus lēmumus, kas nepieciešami Sabiedrības turpmākajai darbībai, tai skaitā ievēlē vai pārvēlē Sabiedrības pārvaldes institūcijas, ja tas nepieciešams.

8.5. Pēc tam, kad Sabiedrības dalībnieku sapulce, kas izveidosies pamatkapitāla palielināšanas rezultātā, apstiprinājusi Statūtu grozījumus, Statūtu redakciju un pieņēmusi citus lēmumus, kas nepieciešams Sabiedrības turpmākai darbībai, Sabiedrības valde bez nepamatotas kavēšanās nodrošina dokumentu iesniegšanu Uzņēmumu reģistrā Sabiedrības pamatkapitāla palielināšanas reģistrācijai.

8.6. Ar Sabiedrības pamatkapitāla palielināšanas reģistrēšanu komercreģistrā, Jaunais dalībnieks kļūst par Sabiedrības dalībnieku ar visām Sabiedrības dalībnieka tiesībām un pienākumiem.
9. [bookmark: bookmark183][bookmark: bookmark181][bookmark: bookmark182][bookmark: bookmark184][bookmark: bookmark187][bookmark: bookmark188][bookmark: bookmark189]Nobeiguma noteikumi

9.1. Jautājumi, kas nav tieši regulēti šajos Noteikumos, tiek risināti saskaņā ar Latvijas Republikas normatīvajiem aktiem, tostarp Publiskas personas kapitāla daļu un kapitālsabiedrību pārvaldības likumu, Komerclikumu, Pašvaldību likumu un citiem piemērojamiem normatīvajiem aktiem.

9.2. Jebkurš strīds, nesaskaņa vai prasība, kas izriet no šiem Noteikumiem, Izsoles norises, Dalībnieku līguma vai ar tiem saistītajām tiesiskajām attiecībām, tai skaitā par to pārkāpšanu, izbeigšanu vai spēkā neesamību, tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.

9.3.  Ja kāds no šo Noteikumu punktiem kļūst pilnīgi vai daļēji spēkā neesošs vai neizpildāms, tas neietekmē pārējo Noteikumu spēkā esamību. Šādā gadījumā spēkā neesošo vai neizpildāmo noteikumu aizstāj ar tādu noteikumu, kas pēc iespējas atbilst sākotnējā noteikuma juridiskajam un ekonomiskajam mērķim.

9.4. Šie Noteikumi, kā arī to pielikumi un pievienotie dokumenti veido vienotu dokumentu kopumu un ir saistoši visiem Izsoles pretendentiem un Izsoles dalībniekiem.

9.5. Ar pieteikuma iesniegšanu dalībai Izsolē Izsoles pretendents apliecina, ka ir pilnībā iepazinies ar šiem Noteikumiem un to pielikumiem, saprot to saturu un piekrīt ievērot tajos noteiktos nosacījumus.

9.6. Sabiedrības kapitāla daļu turētājs un Cēsu novada pašvaldības Atsavināšanas komisija veic personas datu apstrādi Izsoles organizēšanas, pretendentu izvērtēšanas, Dalībnieku līguma noslēgšanas un ar to saistīto tiesisko attiecību nodrošināšanas nolūkā, ievērojot Eiropas Parlamenta un Padomes Regulu (ES) 2016/679 (Vispārīgā datu aizsardzības regula) un citus piemērojamos normatīvos aktus personas datu aizsardzības jomā.

9.7. Personas dati tiek apstrādāti tikai tādā apjomā un veidā, kāds nepieciešams šo Noteikumu izpildei un normatīvajos aktos noteikto pašvaldības funkciju veikšanai, ievērojot piemērojamos personas datu aizsardzības normatīvos aktus.

9.8. Personas datu apstrāde tiek veikta, nodrošinot atbilstošus tehniskos un organizatoriskos drošības pasākumus, lai aizsargātu personas datus pret neatļautu piekļuvi, izpaušanu, iznīcināšanu vai citu nelikumīgu apstrādi.

9.9. Plašāka informācija par personas datu apstrādi Cēsu novada pašvaldībā ir pieejama pašvaldības tīmekļvietnē: https://www.cesis.lv 

9.10.  Šie Noteikumi stājas spēkā ar dienu, kad tos apstiprina Cēsu novada pašvaldības dome. 


10. Noteikumu pielikumi

10.1.  Pielikums Nr.1 - Dalībnieku līguma projekts
10.2. Pielikums Nr.2 - Pamatkapitāla palielināšanas noteikumu projekts
10.3. Pielikums Nr.3 - Statūtu grozījumu projekts
10.4. Pielikums Nr.4 - Statūtu jaunās redakcijas projekts
10.5. Pielikums Nr.5 - Konfidencialitātes līguma projekts 
10.6. Pielikums Nr.6 - Konfidencialitātes līguma projekts angļu valodā
10.7. Pielikums Nr.7 - Izsoles pieteikuma veidne
10.8. Pielikums Nr.8 - Saistību izpildes nodrošinājuma veidne
10.9. Pielikums Nr.9 - Uzņēmuma reģistra datu bāzes informācija
10.10. Pielikums Nr.10 - Sabiedrības statūti 
10.11. Pielikums Nr. 11 - gada pārskats par 2025. gadu
10.12. Pielikums Nr.12 - 09.06.2026. SIA “Interbaltija” vērtējums
10.13. Pielikums Nr.13 - Cēsu novada pašvaldības līdzdalības izvērtējums
10.14. Pielikums Nr.14 - Cēsu novada pašvaldības domes 12.02.2026. lēmums Nr.40
10.15. Pielikums Nr.15 - Cēsu novada pašvaldības domes 2026. gada 28.maija lēmums Nr.232 “Par Cēsu novada pašvaldības līdzdalības saglabāšanu sabiedrībā ar ierobežotu atbildību “Līgatnes komunālserviss””



Pielikums Nr.7
Izsoles par tiesību iegūšanu piedalīties SIA “Līgatnes komunālserviss” pamatkapitāla palielināšanā”

PIETEIKUMS DALĪBAI ELEKTRONISKĀ IZSOLĒ

	1. Informācija par pieteikuma iesniedzēju

	Nr.p.k.
	Norādāmā informācija

	1. 
	Komersanta nosaukums
	

	2. 
	Dibināšanas/Reģistrācijas datums
	

	3. 
	Uzņēmējdarbības statuss
	

	4. 
	Informācija par pieteikuma iesniedzēja atbilstību (norādīt attiecināmo)
2.1.Autonoms uzņēmums – tas ir tam nav saistīto uzņēmumu
2.2. Grupas uzņēmums - ir saistītie uzņēmumi
	

	5. 
	 Informāciju par Uzņēmuma statusu
(norādīt attiecināmo)[footnoteRef:8] [8:  https://www.liaa.gov.lv/lv/programmas/noderigi/maza-videja-komersanta-statuss   ] 

3.1. mikro, mazais
3.2.vidējais
3.3.lielais
	

	6. 
	Reģistrācijas numurs
	

	7. 
	Kontaktadrese, tai skaitā e-pasta adrese
	

	8. 
	Mājaslapa
	

	9. 
	Kontaktpersona
	

	
	Vārds, Uzvārds
	

	
	Amats
	

	
	Tālrunis, e-pasta adrese
	

	10. 
	Pamatdarbības nozare (NACE 2.red.)[footnoteRef:9] [9:  https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija?utm_source=https%3A%2F%2Fwww.vid.gov.lv%2F ] 

	Kods:
Nosaukums:



	11. 
	Uzņēmuma apraksts

	Lūdzam norādīt pamatinformāciju par uzņēmuma līdzšinējo darbību, mērķiem un attīstību, 
Īsu uzņēmuma (saistīto uzņēmumu, ja attiecināms) vēstures apskatu, pašreizējās struktūras, iekļaujot informāciju par saistītajiem un grupu uzņēmumiem svarīgākie darbības rezultāti (finanšu rādītāji pēdējā gada laikā). (līdz 2000 zīmēm)










	12. 
	SIA “Līgatnes komunālserviss” stratēģiskās attīstības redzējums

	Lūdzam strukturētu attīstības redzējumu par sabiedrības ar ierobežotu atbildību “Līgatnes komunālserviss” turpmāko darbību un attīstību. (līdz 2000 zīmēm).[footnoteRef:10] [10:  Konfidencialitātes atruna: informācija tiks izmantota pieteikuma izsolei pat tiesībām piedalīties “Līgatnes
 komunālserviss” pamatkapitāla palielināšanas vērtēšanai, tā nebūs pieejama publiski] 


	stratēģisko mērķu definējumu vismaz 5 (piecu) gadu periodam
	

	sabiedriskā pakalpojuma (, siltumapgāde) kvalitātes un pieejamības uzlabošanas plānu, tostarp inženiertīklu un ražošanas procesu optimizācijas, pakalpojumu nepārtrauktības nodrošināšanas un viedās uzskaites (digitalizācijas) risinājumus;
	

	 kritiskās infrastruktūras un tehnoloģisko iekārtu atjaunošanas un ilgtspējas risinājumus, tai skaitā siltuma zudumu samazināšanas, energoefektivitātes paaugstināšanas un pārejas uz atjaunojamiem energoresursiem pasākumus;
	

	finanšu attīstības prognozes, tostarp ieņēmumu struktūras, izmaksu optimizācijas un investīciju plānu;
	

	korporatīvās pārvaldības pilnveidošanas un iekšējās kontroles mehānismus;
	

	cilvēkresursu attīstības un darba vides uzlabošanas pasākumus;
	

	risku pārvaldības pieeju;
	

	stratēģisko mērķu definējumu vismaz 5 (piecu) gadu periodam;
	



	

	
	

	
	
	

	
	
	

	
	
	

	
	
	

	
	

	

	
	

	








     


	




	

	



	

	

	

	



	

	



1.2. plānotie ieguldījumi Sabiedrības ar ierobežotu atbildību “Līgatnes komunālserviss” pamatkapitālā nav atzīstami par noziedzīgi iegūtiem līdzekļiem Noziedzīgi iegūtu līdzekļu legalizācijas un terorisma finansēšanas novēršanas likuma izpratnē;


	
	

	
	

	
	

	
	

	
	

	
	

	
	

	
	



Pieteikuma iesniedzējs:
	
	
	

	(paraksts)
	
	(vārds, uzvārds)


Piezīme. Dokumenta rekvizītus "Datums" un "Paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ar šī pieteikuma iesniegšanu <Izsoles pretendenta nosaukums> (turpmāk – Izsoles pretendents) piesaka savu pirmajā elektroniskajā Izsolē par tiesību iegūšanu piedalīties Sabiedrības ar ierobežotu atbildību “Līgatnes komunālserviss” pamatkapitāla palielināšanas un apliecina, ka:
1. Izsoles pretendentam ir skaidras un saprotamas Izsoles pretendenta tiesības un pienākumi, kas ir noteikti Noteikumos un normatīvajos aktos;
2. Izsoles pretendents ir iepazinies ar Noteikumiem, tai skaitā visiem to pielikumiem, saturu, atzīst tos par pareiziem, saprotamiem un atbilstošiem; 
3. Izsoles pretendentam ir skaidras un saprotamas Noteikumos noteiktās prasības piedāvājuma sagatavošanai, Dalībnieku līguma priekšmets, Dalībnieku līguma noteikumi, un izvirzītās prasības Sabiedrības pamatkapitāla palielināšanai un dalības iegūšanai Sabiedrībā, līdz ar ko atzīst, ka Komisija ir nodrošinājusi Izsoles pretendentam iespēju bez neattaisnojama riska iesniegt savu pieteikumu izsolei;
4. uz Izsoles pretendentu, tā valdes vai padomes locekli, patieso labuma guvēju, paraksttiesīgo personu vai prokūristu, kā arī personu, kura ir pilnvarota pārstāvēt Izsoles pretendentu Izsolē, nav attiecināms neviens no šo Noteikumu 6.5.4. apakšpunktā norādītajiem Izsoles pretendentu izslēgšanas noteikumi; 

5. Izsoles pretendents atbilst visām šo Noteikumu 6.5.8. punktā noteiktajiem atlases prasībām;
6. Izsoles pretendents piekrīt, ka Komisija, veicot Noteikumos noteikto izslēgšanas noteikumu un atlases prasību pārbaudi, patstāvīgi pārbauda informāciju, izmantojot Izsoles pretendenta sniegto informāciju, tās rīcībā esošo informāciju un publiski pieejamus reģistrus, kā arī pieprasot informāciju no kompetentajām institūcijām vai Izsoles pretendenta;
7. Izsoles pretendents piekrīt, ka Noteikumos noteikto izslēgšanas noteikumu pārbaude, ciktāl tas ir attiecināms, tiek veikta arī attiecībā uz Izsoles pretendenta valdes locekļiem, pārstāvēttiesīgām personām, prokūristiem, patiesajiem labuma guvējiem, kā arī citām ar Izsoles pretendentu saistītām personām;
8. Izsoles pretendents piekrīt, ka tā personas dati tiks izmantoti, lai pārliecinātos par Izsoles pretendenta sniegtās informācijas patiesīgumu un Cēsu novada pašvaldība, kā kredītinformācijas lietotājs, ir tiesīga pieprasīt un saņemt kredītinformāciju, tai skaitā ziņas par Izsoles pretendenta kavētajiem maksājumiem un tā kredītreitingu no pašvaldībai pieejamām datubāzēm;
9. Izsoles pretendents piekrīt, ka Cēsu novada pašvaldība šo Noteikumu izpildei un Dalībnieku līguma noslēgšanai ir tiesīga nepieciešamajā apjomā iesniegt informāciju par Izsoles pretendentu kredītiestādei, ar kuru Sabiedrībai ir noslēgts finansēšanas vai līzinga līgums, kā arī citām kompetentajām institūcijām, ja saskaņā ar normatīvajiem aktiem vai Sabiedrības noslēgtajiem līgumiem ir nepieciešama to piekrišana vai atzinums izmaiņām Sabiedrības dalībnieku sastāvā vai līdzdalībai Sabiedrības pamatkapitālā;
10. attiecībā uz Izsoles pretendentu, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt Izsoles pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11. Izsoles pretendents nav ieinteresēts citu Izsoles pretendentu šai Izsolei iesniegtajos piedāvājumos. Pieteikums, tai skaitā piedāvājums, ir sagatavots individuāli un nav saskaņots ar konkurentiem;
12. visas Izsoles pieteikumā sniegtās ziņas par Izsoles pretendentu un tā piedāvājumiem ir patiesas;
13. Izsoles pretendents piekrīt, ka tā personas dati tiks izmantoti, lai pārliecinātos par sniegtās informācijas patiesīgumu;
14. Izsoles pretendents ir informēts, ka Izsoles procedūras gaitā tā personas dati tiks apstrādāti Cēsu novada pašvaldībai pieejamās valsts informācijas sistēmās;
15. Izsoles pretendents piekrīt, ka Cēsu novada pašvaldība kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par Pretendenta kavētajiem maksājumiem un tā kredītreitingu no Pašvaldībai pieejamām datubāzēm;
16. Izsoles pretendents piekrīt, ka saziņai ar Izsoles pretendentu tiek izmantota pieteikumā dalībai Izsolē norādītā e-adrese vai e-pasta adrese. 
Pielikumā:  
☐ Pilnvarotās personas pārstāvības tiesības apliecinoša dokumenta kopija uz ____ lpp.;
☐ ___________________________________________________________________________.
(cits dokuments – norādīt dok. nosaukumu, lapu skaitu)


	Paraksttiesīgās personas paraksts
	

	Vārds, uzvārds
	

	Amats
	

	Datums
	






Pielikums Nr.8
Izsoles par tiesību iegūšanu piedalīties SIA “Līgatnes komunālserviss” pamatkapitāla palielināšanā”
SAISTĪBU IZPILDES NODROŠINĀJUMA VEIDNE
 
Cēsu novada pašvaldībai
Adrese: Raunas iela 4, Cēsis, Cēsu novads, LV-4101

Ievērojot to, ka [Topošā dalībnieka nosaukums], reģistrācijas Nr. [●], juridiskā adrese: [●] (turpmāk – Topošais dalībnieks) ir atzīts par izsoles par tiesību iegūšanu piedalīties SIA “Līgatnes komunālserviss” pamatkapitāla palielināšanā uzvarētāju un ir noslēdzis dalībnieku līgumu ar Cēsu novada pašvaldību par dalību SIA “Līgatnes komunālserviss” pamatkapitāla palielināšanā un ar to saistīto saistību izpildi (turpmāk – Dalībnieku līgums), mēs, [Bankas / apdrošinātāja nosaukums/ grupas sabiedrības nosaukums], reģistrācijas Nr. [●], juridiskā adrese: [●] (turpmāk – Nodrošinājuma devējs), izsniedzam šo beznosacījuma un neatsaucamo pirmā pieprasījuma bankas garantiju / apdrošinātāja garantiju Cēsu novada pašvaldībai, reģistrācijas Nr. 90000031048 (turpmāk – Esošais dalībnieks).
Šī garantija tiek izsniegta par summu:
                              summa vārdiem                               euro apmērā.
Nodrošinājuma devējs neatsaucami un beznosacījuma kārtībā apņemas samaksāt Esošajam dalībniekam jebkuru summu, kas nepārsniedz Garantijas summu, pēc Esošā dalībnieka pirmā rakstiskā pieprasījuma, bezstrīdus kārtībā, neizvirzot iebildumus par pamatattiecībām starp Dalībnieku līguma pusēm un nepieprasot pieprasījuma pamatojumu vai pierādījumus par Topošā dalībnieka saistību neizpildi.
 
Esošajam dalībniekam ir tiesības pieprasīt Garantijas summas izmaksu pilnā apmērā vai daļēji, ja iestājas viens vai vairāki no šādiem apstākļiem:
1. Topošais dalībnieks neiesniedz SIA “Līgatnes komunālserviss” valdei pieteikumu uz jaunajām kapitāla daļām SIA “Līgatnes komunālserviss” dalībnieku sapulces apstiprinātajos pamatkapitāla palielināšanas noteikumos noteiktajā kārtībā un termiņā; 
2. Topošais dalībnieks neveic jauno kapitāla daļu nominālvērtības pilnīgu samaksu SIA “Līgatnes komunālserviss” dalībnieku sapulces apstiprinātajos pamatkapitāla palielināšanas noteikumos noteiktajā kārtībā un termiņā; 
3. Topošais dalībnieks savas prettiesiskas darbības vai bezdarbības dēļ rada apstākļus, kuru rezultātā SIA “Līgatnes komunālserviss” pamatkapitāla palielināšanas reģistrācija komercreģistrā kļūst neiespējama; 
4. Topošais dalībnieks ir sniedzis nepatiesus apliecinājumus vai garantijas, kas Esošajam dalībniekam Dalībnieku līguma noslēgšanas brīdī nebija zināmas un kas ir būtiskas SIA “Līgatnes komunālserviss” pamatkapitāla palielināšanas tiesiskai īstenošanai; 
5. Topošais dalībnieks nepilda citas būtiskas Dalībnieku līgumā noteiktās saistības, kā rezultātā SIA “Līgatnes komunālserviss” pamatkapitāla palielināšanas īstenošana nav iespējama.
 
Nodrošinājuma devējs apņemas veikt maksājumu Esošajam 5 (piecu) darba dienu laikā pēc Esošā dalībnieka rakstiska pieprasījuma saņemšanas. 
Esošā dalībnieka pieprasījumā pietiekami norādīt, ka pieprasītā summa ir maksājama viena vai vairāku šajā garantijā minēto apstākļu iestāšanās dēļ. Nodrošinājuma devējs nav tiesīgs pieprasīt, lai Esošais dalībnieks pierāda šādu apstākļu iestāšanos, iesniedz papildu dokumentus vai pamato prasījumu pēc būtības.
Šī garantija ir spēkā no tās izsniegšanas dienas līdz [datums], kas ir vismaz 10 darba dienas pēc SIA “Līgatnes komunālserviss” pamatkapitāla palielināšanas reģistrācijas komercreģistrā.
Jebkurš pieprasījums šīs garantijas ietvaros jāiesniedz Nodrošinājuma devējam ne vēlāk kā līdz šīs garantijas spēkā esamības termiņa pēdējai dienai, ieskaitot.
Šīs garantijas izmantošana neierobežo Esošā dalībnieka un/vai SIA “Līgatnes komunālserviss” tiesības prasīt no Topošā dalībnieka zaudējumu atlīdzību pilnā apmērā, ciktāl zaudējumi pārsniedz izmantotās Garantijas summu.
Šī garantija ir neatsaucama, un tās nosacījumi nevar tikt grozīti vai izbeigti bez Esošā dalībnieka iepriekšējas rakstiskas piekrišanas.
 
 
 
	Nodrošinājuma devēja vārdā:

	Amats, vārds, uzvārds:
	 

	Paraksts:
	 

	Datums:

